BAYI SELAMAT DILAHIRKAN - SITI SARAH MASIH KRITIKAL & BELUM SEDARKAN DIRI

"Alhamdulillah dalam pukul 4 lebih baby berjaya dikeluarkan dan dalam keadaan baik tapi perlukan alat bantuan pernafasan kerana lahir pra matang. Cuma keadaan Sarah agak kritikal. Saya sekeluarga mohon semua teruskan doa untuk Siti Sarah.

"Juga doakan sesiapa sahaja yang sedang bertarung Covid-19 dipermudahkan urusan," demikianlah kata pelawak Shuib Sepahtu memaklumkan isterinya, penyanyi Siti Sarah selamat melahirkan bayi lelaki secara pembedahan pada usia kandungan lapan bulan kira-kira pukul 4 petang Jumaat, atas berkat doa orang ramai.

Shuib dalam masa sama turut memberitahu bayi lelakinya itu berada dalam keadaan baik namun memerlukan alat bantuan pernafasan. Manakala, Sarah masih berada dalam kritikal dan belum sedarkan diri.

Pengurusnya, Nana Mohamad Rom memaklumkan Sarah masih belum sedarkan diri dan memohon orang ramai mendoakan agar dipermudahkan segala urusan.

Klik untuk gambar besar

"Untuk makluman Sarah melahirkan bayi lelaki kira-kira jam 5 petang tadi. Walau bagaimanapun keadaan Sarah masih belum sedar. Mohon doa semua untuk dipermudahkan segala urusan," ujarnya.

Pada Jumaat malam acara bacaan Yassin secara maya akan diadakan yang diketuai oleh Ustaz Haji Ahmad Salahuddin Harun dan turut di sertai Al Fadhil, Datuk Dr. Haji Mohd Fadzillah Kamsah dan rakan selebriti yang lain bagi mendoakan agar urusan Siti Sarah yang kini sedang bertarung di unit rawatan papi (ICU) dipermudahkan.

Sebelum ini, Sarah dimasukkan ke Unit Rawatan Rapi (ICU) pada pagi Jumaat selepas tahap oksigen dalam badan menurun dan terpaksa ditidurkan. Atas nasihat doktor, penyanyi berusia 37 tahun itu perlu menjalani pembedahan bagi mengeluarkan bayi dalam kandungan yang kini mencecah lapan bulan.

Sarah dipindahkan ke ICU di Hospital Universiti Kebangsaan Malaysia (HUKM) pada pagi Jumaat. Dia dimasukkan ke hospital berkenaan pada petang Rabu selepas mengalami batuk yang teruk dan kekurangan oksigen dalam badan akibat jangkitan Covid-19.

Sarah dan Shuib sekeluarga disahkan Covid-19 sejak 25 Julai lalu. Mereka sekeluarga menjalani ujian saringan selepas pembantu rumah disahkan positif virus maut tersebut.

Sarah dan Shuib atau nama sebenarnya Shahmira Muhamad, berkahwin pada 2011, memiliki tiga cahaya mata iaitu Uwais Alqarni, 10, Dzahira Talita Zahra, 8, dan Ariq Matin, 6.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLY MAZLEIN TERKILAN PERMINTAAN ARWAH ABU BAKAR JUAH TAK SEMPAT DIPENUHI

Penyanyi, pelakon dan pengacara Elly Mazlein, 40, menerusi satu entri yang dimuat naik di laman Instagram miliknya, mendedahkan dia sempat menziarahi arwah pelakon veteran, Abu Bakar Juah, 72, pada awal bulan lalu.

Bagaimanapun, Elly terkilan dan berasa sedih kerana tidak sempat untuk memenuhi permintaan Allahyarham untuk makan Kari Kepala Ikan, selepas menghembuskan nafas terakhir kira-kira pukul 6.35 petang semalam di kediamannya.

"Sempat jumpa ayah awal bulan hari tu. Kata mama dan Zarith, ayah tak ada selera nak makan. Masa Sharifah datang (ayah Abu Bakar suka panggil saya dengan nama Sharifah), ayah cuba makan sebab nak Sharifah gembira.

Klik untuk gambar besar

"Sharifah sempat tanya, ayah nak makan apa, nanti Sharifah masak.. Ayah cakap nak makan Kari Kepala Ikan. Ok nanti ayah datang rumah Sharifah, Sharifah masak untuk ayah. Kita mampu merancang Allah yang menentukan. Sedih tak sempat nak masak untuk ayah," tulis Elly.

Tambah pelakon drama 'Kampung People', dia akan menunaikan janjinya untuk melawat seperti mana yang diberitahu kepada anak arwah: "Sebenarnya dah bagi tau Zarith (anak ayah Abu Bakar Juah) yang Sharifah janji nak datang hari ini ziarah ayah, tapi Allah lebih sayangkan ayah.

"Ayah tunggu ya.. Sharifah datang sekarang nak tengok ayah buat kali terakhir dan seperti mana yang Sharifah janji nak datang hari ini. Al-Fatihah buat ayah," tulisnya lagi.

www.myartis.com / Sumber & foto: Berita Harian, Instagram Eyra Hazali & Haziq Nadzli

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USTAZ ABU SYAFIQ SOKONG JAKEL, SIFATKAN SENASIB DIFITNAH

Sebelum ini kecoh apabila adik kepada Pengarah Urusan gedung tekstil terbesar Malaysia, JAKEL iaitu Muzaffar Jakel, yang secara tidak sengaja memuatnaik kenyataan yang menyentuh sensitiviti orang Melayu di laman Instagramnya. Bagaimanapun, Muzaffar telah tampil membuat permohonan maaf secara terbuka di media sosial.

Disaat ramai pihak mengecam dan memboikot, pendakwah sensasi, Ustaz Abu Syafiq tampil menyatakan sokongan terhadap JAKEL untuk berdepan kontroversi yang melanda baru-baru ini. Jelas Abu Syafiq, dia merasakan situasi yang terjadi kepada Jakel sama nasibnya seperti yang berlaku kepadanya sebelum ini.

"Terbaru berkaitan dengan Jakel, apa yang berlaku kepada Jakel kali ini hampir sama apa yang berlaku ke atas saya, iaitu melaga-lagakan antara umat Islam. Fitnah di bulan Ramadan, dengan sifat dengki. Jadi saya ingin isytiharkan bahawa saya orang pertama yang menyokong Jakel.

"Insya-Allah kita akan membeli kain di Jakel, kita jahit untuk pelajar-pelajar tahfiz, anak yatim dan miskin serta orang susah yang memerlukan. Supaya kita menyokong Jakel yang membantu bangsa Melayu dan umat Islam khususnya. Sekarang kita nampak siapakah di belakang pengkhianatan ini, jadi ikutlah nabi jangan ikut wahabi," pesannya menerusi akaun Instagramnya pada Selasa.

Klik untuk gambar besar

www.myartis.com / Sumber & foto: Astro Gempak & Instagram Ustaz Abu Syafiz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERTEMUAN DI ASTRO, BAWA UYAINA KEJINJANG PELAMIN

“Alhamdulillah majlis pernikahan kami berjalan dengan lancar pagi ini. Sebenarnya kami sudah merancang pernikahan ini sejak beberapa bulan lalu namun banyak pertukaran dari segi perancangan majlis.

“Ia berikutan prosedur operasi standard (SOP) yang cepat berubah dan terkini. Selain itu, kejadian banjir terburuk yang berlaku pada dua hari sebelum nikah turut memberi cabaran kepada kami,” ujar Uyaina Arshad dipetik sebagai berkata sempena tarikh cantik pernikahannya 21.12.21, dengan pelakon dan penyanyi Raja Syahiran, di Colony Star Boulevard.

Difahamkan, mereka telah memilih Eropah untuk berbulan madu. Bagaimanapun, gara-gara varian baru yang merebak di sana, ia terpaksa ditangguhkan dahulu.
Tahniah diucapkan..!

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CHEF WAN BIDAS': "NAK CARI DUIT KERANA NAK DISUMPAH, DIMAKI DEK ORANG, TAK PAYAHLAH..." - INI RESPON ALIFF SYUKRI

"Dia (Aliff Syukri) pernah memberitahu saya, Cef Wan kena buat benda-benda viral, letak YouTube. Ramai yang kutuk-kutuk pun tapi saya buat duit. Awak tengok cek dari YouTube, bayar saya ribu-ribu (sambil menunjukkan cek).

"Cef Wan banyak pengikut, buat aja," demikian kongsi selebriti cef terkenal, Chef Wan yang turut terpanggil memberikan reaksi terhadap muzik video raya kontroversi usahawan terkenal, Datuk Seri Aliff Syukri berjudul 'Kelepok Raya'.

Menurut Cef Wan, Aliff pernah mencadangkan idea untuk melakukan sesuatu yang viral demi mencari rezeki. Bagaimanapun kata Cef Wan, dia menolak cadangan tersebut kerana dirinya bukan seorang yang gilakan populariti dan mempunyai 'class' tersendiri.

"Saya jawab... Abang bukan jenis gila duit atau harta dan tidak perlu meletakkan diri dengan tahap level yang sebegitu. Jika saya berkata mengenai sesuatu, saya amat maksudkannya.

Klik untuk gambar besar

"Tak betul tak betul lah. Pergi mampus lah orang tak suka dengan views atau pun prinsip saya. Nak cari duit kerana nak disumpah, dimaki dek orang tak payah lah Aliff.

"Saya ada kelas tersendiri. Orang mungkin ingat apa yang saya katakan ini agak kasar tetapi saya juga menerima respek daripada mereka yang memahami mengapa saya perlu memperkatakan tentang hal ini. Saya cari rezeki di atas keredaan Allah, bukan manusia Aliff," jelasnya.

Chef Wan berkongsi pendapatnya menerusi ruangan komen di hantaran pelawak, Harith Iskander. Sebelum ini, Harith juga berpendapat muzik video video Aliff itu memang patut disiasat kerana mencemarkan lagu raya.

Terdahulu, Aliff telah dipanggil oleh Suruhanjaya Komunikasi Multimedia (SKMM) mengenai kontroversi muzik video yang mengundang rasa kurang senang netizen. Selepas bertemu SKMM, Aliff memohon maaf secara terbuka kepada semua yang terguris dengan muzik videonya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUN HAQEEM DIGANGGU PEMINAT WANITA & LELAKI, TERIMA FOTO LUCAH

"Ada yang menghantar gambar lucah. Perempuan ada, lelaki pun ada. Pengurus saya pula diganggu dengan panggilan video oleh mereka yang ingin bercakap dengan saya. Saya tak boleh nak halang, kalau orang tu nak buat, walau apa yang saya katakan pun, mereka tetap akan buat.

"Apa yang saya boleh lakukan pun?" ujar pelakon yang sedang meningkat naik, Hun Haqeem atau nama sebenarnya, Haqeem Hermy, 22, yang mendedahkan dirinya mula diganggu oleh peminat yang bersikap keterlaluan apabila menerima gangguan berunsur lucah daripada peminat wanita dan lelaki.

Biarpun diganggu, jejaka yang dikenali dengan watak Jekfer dalam drama bersiri 'Kampung People' ini tidak melakukan sebarang tindakan lanjut: "Saya hanya buat bodoh sahaja. Setiap kali perkara terbabit terjadi kepada saya, perkara terbaik yang boleh saya buat adalah untuk tidak melayan mereka.

"Kalau saya pertikaikan perkara itu pun, ia akan menyebabkan perbalahan. Lagilah mereka suka sebab kita dah beri perhatian kepada mereka dan lagilah mereka akan buat. Jadi, lebih baik saya diam dan buat bodoh," kata Hun yang kini sibuk di lokasi penggambaran drama komedi 'Kampung People' musim kedua dan bakal terlibat dalam satu program menarik yang akan didedahkan tidak lama lagi.

Klik untuk gambar besar

www.myartis.com / Sumber & foto: Astro Gempak & Instagram Hun  Haqeem

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUTANG BERBELAS RIBU - BEKAS JURUSOLEK KECEWA DIPERDAYA PEMBACA BERITA TV

Gara-gara hutang, kawan boleh jadi lawan dan inilah yang berlaku terhadap bekas jurusolek TV yang tertipu akibat terlalu percayakan rakan sekerjanya yang merupakan seorang pembaca berita TV bersama kakak perempuannya.

Jurusolek tersebut yang hanya mahu dikenali sebagai Ani (bukan nama sebenar) mendakwa dia bukan sahaja tidak menerima bayaran balik pinjaman yang diberikan kepada kakak rakannya itu, malah dia turut dimaki hamun dan diugut akan disaman kerana menyiarkan berita itu di Facebooknya.

klik untuk imej besar

"Semuanya bermula apabila saya simpati padanya yang memerlukan wang segera kononnya bapa beliau dimasukkan ke IJN akibat sakit jantung. Bukan sedikit pinjaman yang diberi, hampir berbelas ribu tetapi dia hanya membayar tak sampai 10 peratus manakala bakinya hampir bertahun-tahun tidak dijelaskan.

"Paling buruk, kini hidup saya di himpit masalah kewangan sejak saya diberhentikan dari Syarikat TV Swasta pada tahun 2015 kerana mereka telah menutup department saya dan beberapa department lain. Mungkin Rm 15 ribu pada orang lain jumlahnya kecil... Tetapi tidak pada saya. Dengan wang sejumlah itu saya boleh memulakan perniagaan kecil dan melunaskan hutang kawan-kawan yang tertunggak.

Report polis yang dibuat mangsa - klik untuk imej besar

"Dan amat lah kejam mereka yang berhutang diam seribu bahasa sedangkan kawan-kawan lain tidak jemu menolong. Untuk pengetahuan, disebabkan hutang tidak berbayar itu, saya pernah dihalau dari rumah sewa, kereta saya yang dibeli secara tunai habis dimusnahkan oleh pihak tidak bertanggungjawab, perabut rumah dicuri dan berbagai lagi. Malah laporan polis yang dibuat pun tidak berkesan hingga saya terpaksa memohon kes tersebut di tukar ke balai lain," dakwanya melalui PM yang dihantar melalui FB.

"Kini, segala acces FB dan WASSAP semua telah diblock oleh penghutang itu. Bagaimana cara untuk saya menghubungi merekapun saya dah tak tahu. Sebelum inipun saya pernah di ugut untuk disaman kerana saya pernah memuat naik status berkaitan hutang tersebut diFB walaupun tanpa meletakkan nama mereka.

Report polis yang dibuat mangsa - klik untuk imej besar

"Adalah tidak adil mereka melakukan sebegini rupa kerana mereka lebih dari mampu untuk membayarnya. Susah sangat ke untuk mereka datang berjumpa saya dan selesaikan dengan baik. Sudahlah saya diperdaya oleh dia konon perlukan duit untuk rawatan bapanya di IJN sejumlah RM10 ribu yang sebenarnya palsu, kini mereka nak ugut saya pula.

"Jadi atas sebab-sebab keselamatan, saya telahpun membuat beberapa report polis meminta pihak berkuasa bertindak agar tiada lagi pihak lain yang terpedaya dengan helah mereka. Bahkan saya menceritakan hal inipun dengan tujuan untuk mereka insaf disamping memberi pengajaran pada orang lain agar tidak jadi macam saya yang terlalu percayakan kawan sekerja," tambahnya lagi.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARNAAZ BUKAN LAGI RAKAN KONGSI FRANCAIS BUBBLEBEE - SHUIB AKUI MEREKA MASIH BERHUBUNG BAIK

"Dia salah seorang rakan kongsi kita di cawangan di Setapak. Itu kerjasamanya dengan Bubble Bee. Akhirnya kita selesaikan dengan beli semula cawangan itu. Saya buat perbincangan sangat baik dengan Sharnaaz. Kami beli semula cawangan itu dan alhamdulillah semua berjalan lancar.

"Saya dengan dia okey tiada masalah. Namun saya tak tahu punca dia enggan teruskan bisnes ini," jelas pelawak dan usahawan, Shuib Sepahtu yang memaklumkan dia tidak mempunyai sebarang masalah dengan rakan pelakon, Sharnaaz Ahmad, meskipun sudah tidak bergelar rakan kongsi francais BubbleBee yang diuruskannya.

Namun begitu, Shuib memberitahu bahawa dia tidak tahu punca Sharnaaz enggan lagi meneruskan bisnes tersebut. Menurutnya, menerusi perbincangan, mereka mencapai penyelesaian yang baik dalam perkara ini. Shuib berkata, dia beranggapan kesibukan Sharnaaz menjadi punca dia melepaskan bisnes ini.

Klik untuk gambar besar

"Saya kenal dia seorang yang sibuk. Ia cabaran dalam bisnes dan perkara normal. Sebab itulah bisnes takkan sama langsung dengan industri. Kalau semasa dengan Sharnaaz pun ada masalah, itu adalah masalah dalam bisnes. Ia takkan dibawa masuk dalam industri.

"Saya boleh pergi main golf dengan dia dan lepak dengannya. Buat program pun bersama-sama dengan dia. Memang tiada masalah langsung sebab dia pun bisnesman," katanya.

Ujar Shuib lagi, dia pernah berdepan dugaan yang sangat hebat dalam bisnes apabila diminta membantu siasatan Suruhanjaya Pencegahan Rasuah (SPRM) berkaitan scammer.

"Ketika itu saya beranggapan mungkin ada orang tak suka tengok kita berjaya. Saya kadang-kadang tengok Ahli Lembaga Pengarah kata jangan beritahu orang apa wawasan kita dan apa sukses kita.

"Tapi saya tak boleh lari dari benda ini. Saya pula pegang kalau benda ini boleh bagi inspirasi pada orang lain, mengapa tidak? Sebab saya juga terinspirasi dari orang lain.

"Saya terinspirasi dengan Datuk Rosyam Nor. Saya okey dengan dia. Saya terinspirasi dengan ramai orang yang mana saya percaya ramai orang yang berjaya dalam dunia ini bermula dengan kosong. Dia pun susah dan bukan orang senang," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI SEKITAR 'BRIDAL SHOWER' - PENAMPILAN NADIA BRIAN DIPERSOAL

Bakal diijabkabulkan November depan selepas mengikat tali pertunangan dengan kekasih hati, Muiz Nasruddin pada 4 Mei lalu, terkini pelakon Nadia Brian telah berkongsikan foto sekitar majlis 'bridal shower' bersama teman rapatnya.

Dalam foto dan video yang dikongsikan, Nadia kelihatan cukup menawan dengan dress low cut berwarna merah terang dan turut berendam di dalam kolam. Bagaimanapun, ada segelintir netizen kurang senang melihat pakaian Nadia yang disifatkan terlalu terdedah dan seksi. Malah ramai yang mempersoalkan tindakan pelakon itu yang terlalu mengikut budaya barat.

Dalam pada itu, ada segelintir netizen turut merasa kasihan dengan bakal suaminya di atas tindakan tunangnya yang 'belanja' auratnya kepada umum. Apa pun di harap selepas ini Nadia lebih berhati-hati sebelum memuatnaik gambar kerana bimbang ianya mengundang kecaman.

Klik untuk gambar besar

www.myartis.com / Sumber & foto: CARI Forum & Instagram Nadia Brian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMPIR SEBULAN BERSALIN - ADIRA KONGSI WAJAH & NAMA ANAK KEEMPAT, 'AYUB'

Penyanyi Adira Suhaimi yang sudah hampir sebulan menimang cahaya mata keempat pada 29 September lalu itu menerusi laman Instagram baru-baru ini telah berkongsikan wajah anak lelakinya yang diberi nama 'Ayub'.

Menerusi entri tersebut, Adira memuat naik video yang memaparkan Ayub sedang minum susu: "Botol susu favourite ayub ni, dah la design cantik, extra soft dan large nipple close to mummy. Botol pun boleh guna sampai besar sebab boleh jadi botol air," tulisnya.

Perkongsian Adira itu mendapat pelbagai reaksi daripada netizen yang memuji kecomelan Ayub serta memuji penyanyi itu memilih nama yang cukup simple namun mempunyai maksud yang indah.

Untuk makluman, Adira mendirikan rumah tangga dengan Datuk Seri Adnan Abu di Songkhla, Thailand pada 3 Disember 2015. Pasangan itu dikurniakan tiga cahaya mata, Anggrek, 5, Asan, 4, dan Anggun, 3.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CEROBOH RUMAH - BEKAS KEKASIH GELAP BUAT LAPORAN POLIS

"Pelawak tersebut didakwa masuk ke rumah wanita itu yang tidak berkunci selepas pembantu rumahnya keluar lalu menyelongkar barang-barang rumah seperti mencari sesuatu.

"Tindakan itu menyebabkan wanita terbabit berasa tidak selesa dan terancam lalu menghalau pelawak itu keluar dari rumahnya.

"Wanita itu mendakwa pelawak tersebut bertindak demikian kerana mengesyakinya membawa balik lelaki lain di rumah berkenaan," demikian dakwaan satu sumber mengenai kes pencerobohan rumah seorang wanita bekas kekasih gelap.

Berikutan itu, wanita berkenaan telah membuat laporan polis kerana merasa dirinya tidak selamat dan terancam.

Klik untuk gambar besar

Laporan itu disahkan diterima semalam oleh Ketua Polis Daerah Petaling Jaya, Asisten Komisioner Mohamad Fakhrudin Abdul Hamid. Bagaimanapun, dakwanya kedua-dua mereka tidak mahu memanjangkan kes tersebut dan memilih jalan untuk berdamai, demikian lapor Kosmo.

Untuk info, lelakinya yang juga pelawak popular itu didakwa menceroboh kediaman wanita itu di sebuah kondominium di Petaling Jaya, Selangor, kelmarin. Kejadian didakwa berlaku sekitar pukul 7.30 malam ketika dia berada di rumah seorang diri di mana pelawak berkenaan masuk kerumahnya yang tidak berkunci.

Selanjutnya telah berlaku pertengkaran antara kedua mereka sehingga ditegur oleh jiran yang terdengar bunyi bising sebelum pelawak itu beredar.

Dia juga ada memuat naik gambar pelawak tersebut di IG Storynya sambil meluahkan rasa rimas kerana mendakwa masih diganggu oleh bekas kekasih gelapnya itu yang disangka sudah berubah sikap menjadi lebih baik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DAPAT LAGU DARI KOMPOSER INDONESIA - JOY AKUI BELUM SEDIA

"Alhamdulillah selepas kontroversi perkahwinan rezeki saya lebih murah dan memang ada tawaran berlakon dan menyanyi untuk saya.

"Saya dapat lagu daripada seorang komposer Indonesia, tapi saya perlu fikir panjang dulu kerana suara saya tidak sedap. Saya tidak menolak tetapi belum bersedia lagi," tutur usahawan kosmetik, Joy Revfa yang bakal ikut jejak Datuk Seri Vida, Datuk Seri Aliff Syukri dan Nur Sajat

Menerima tawaran menyanyi daripada sebuah syarikat rakaman, Joy atau Siti Arifah Mohd Amin, 31, pula berkata, dia masih belum bersedia untuk ke arah itu namun bukan bermakna dia tidak berminat.

Nama Joy Revfa sebelum ini menjadi perhatian apabila perkahwinannya pada 1 Mei lalu dengan penyanyi dan komposer Hafiz Hamidun didakwa tidak sah.

Klik untuk gambar besar

Konflik tersebut akhirnya selesai selepas Hafiz melafazkan talak satu terhadap wanita itu di Mahkamah Rendah Syariah Daerah Petaling pada 25 Oktober tahun lalu.

Sementara itu, ditanya tentang kehidupannya selepas kontroversi berkenaan, Joy berkata, dia sentiasa berkawan dengan orang yang positif.

"Orang tanya macam mana saya boleh kuat dan menjalani kehidupan selepas perkara itu, saya fikir apa yang saya lalui hanya sedikit berbanding orang lain.

"Saya fikir positif dan dikelilingi orang-orang positif. Saya sarankan juga wanita yang senasib dengan saya agar sentiasa motivasikan diri," ujarnya.

Dalam pada itu, ditanya tentang kecaman, Joy berkata, dia masih menjadi perhatian di media sosial. Namun, dia sudah lali dan menganggap teguran netizen sebagai tanda mereka ambil berat terhadap dirinya.

"Apa yang saya muatnaik di laman sosial masih lagi ada yang komen bukan-bukan. Ada yang tegur saya sebagai wanita itu dan ini. Tapi tidak mengapa kerana ia merupakan salah satu cara mereka sayangkan saya," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


AMBIL MASA 6 BULAN - 'YANG TERINDAH' HADIAH ACHEY BUAT ISTERI

Sempena ulangtahun kelahiran yang ke-27 isterinya, Nor Hasanah Yahaya, pelawak Achey telah menghadiahkan sebuah lagu pertama yang dicipta khas yang mengambil masa enam bulan untuk menyiapkannya.

Achey atau nama sebenarnya Mohd Nasir Hamzah, 31, berkata, lagu berkenaan adalah cara istimewa untuk dia meluahkan rasa cinta dan terima kasih terhadap isterinya itu.

"Saya tidak ada pengetahuan langsung berkenaan muzik tapi melodi ini bermain-main di fikiran saya sejak enam bulan lalu.

Klik untuk gambar besar

"Jadi saya rakam dan minta pendapat daripada rakan-rakan komposer, mereka suruh saya rakam dalam aplikasi Garage Band dahulu.

"Tiga bulan saya cari bait-bait lirik yang sesuai untuk lagu tersebut. Alhamdulillah malam tadi (Jumaat) dia terkejut dan terharu pertama kali mendengarnya," ujarnya.

Tambah Achey, lagu yang diberi judul 'Yang Terindah' itu juga mengisahkan perjalanan enam tahun kehidupan rumah tangga dilalui bersama.

"Saya rasa lebih indah jika perkataan itu disampaikan dalam lagu dan ia boleh didengar berkali-kali oleh dia di mana-mana sahaja.

"Saya ingin beritahu dia betapa saya berterima kasih dengan pengorbanan dia sebagai seorang isteri yang sanggup susah senang dengan saya selama ini.

"Sebelum bergelar artis hidup kami susah dan tinggal di bengkel sahaja kerana saya dulu makanik. Dia tidak pernah merungut dan dia ada beritahu saya jika suatu hari saya tidak ada kerja pun dia sanggup untuk jual air bersama-sama," jelasnya.

Dalam pada itu, Achey berkata, dia merancang untuk untuk merekam lagu berkenaan di studio rakaman dalam masa terdekat.

Sementara itu, ditanya soal anak, Achey berkata, dia dan isternya masih lagi dalam proses berusaha pelabagai cara sebelum mengambil keputusan untuk mengambil anak angkat. Katanya, dia tidak pernah berputus asa untuk mendapatkan zuriat mereka sendiri.

"Anak adalah urusan Allah, saya dan isteri masih lagi berusaha mendapatkan pelbagai rawatan. Ramai juga mencadangkan kami mengambil anak angkat.

"Insya-Allah, kami juga sedang memikirkannya, namun biar kami berusaha dalam satu tempoh dahulu sebelum mengambil anak angkat," katanya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"NAK JADI LAKI BALIK, KAHWIN PEREMPUAN BERTUDUNG TAPI...." - SAFIEY

Semua mengetahui mengenai usahawan Safiey Ilias yang sememangnya tidak pernah lekang daripada kontroversi panas. Namun, sehingga hari ini, masih ramai yang berharap agar Safiey berubah dan kembali ke fitrah asalnya.

Baru-baru ini, perkongsian Safiey menjadi perhatian ramai apabila dia mendedahkan pernah terfikir untuk menjadi lelaki semula dan berkahwin dengan wanita bertudung.

Namun melihatkan sikap 'buruk' segelintir wanita bertudung membuatkannya menangguhkan hasratnya itu. Menurut Safiey, dia melihat tidak semua wanita bertudung itu baik kerana kadang kala komen yang dilemparkan oleh mereka sangat teruk dan menakutkan.

Dalam pada itu, Safiey turut menasihati mereka yang bertudung di luar sana agar menjaga mulut dan akhlak.

Klik untuk gambar besar

Bagaimanapun, seperti sudah dijangka perkongsian Safiey itu menimbulkan rasa kurang senang di kalangan netizen. Netizen mengatakan bahawa tudung tidak ada kena mengena dengan sikap atau perangai seseorang.

Terdahulu, kisah penghijrahan Safiey Ilias menggemparkan Malaysia apabila nekad untuk kembali menjalani fitrah asalnya yakni sebagai seorang lelaki sejati.

Namun begitu, sekitar Disember 2017,  Safiey mengejutkan ramai pihak apabila kembali tampil berpakaian wanita.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


Trailer filem Syirik

Filem kedua Genius Parade Sdn Bhd (GPSB) berjudul Syirik.(\__/)(='.'=)(")_(")myartis 2008


28 GAMBAR - SEKALI LAFAZ, HAZIQ HOT FM SAH BERGELAR SUAMI AYUNDA PUTRI

Penyampai radio Hot FM, Haziq Hussni, 26, telah selamat bergelar suami kepada Ayunda Putri, 26, yang berasal dari Medan, Indonesia dengan sekali lafaz sekitar jam 9 pagi tadi.

Dalam majlis yang di kediaman pengantin perempuan di Al Aman, Puncak Setiawangsa, Haziq atau nama penuhnya Muhammad Haziq Irfan Mohd Hussni telah menyerahkan mas kahwin sebanyak RM208 dan sebentuk cincin kepada Putri.

Haziq turut menyerahkan wang hantaran sebanyak RM12,112 serta lima dulang hantaran kepada isterinya itu manakala pihak perempuan membalas dengan tujuh dulang hantaran.

Difahamkan, pasangan ini akan diraikan dalam majlis resepsi di sekitar ibu kota pada keesokan harinya, jam 12 tengah hari.

Tahniah kami ucapkan!

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

GAMBAR LAIN:
Klik untuk size besar

Sumber: Hot FM & Berita Harian
Foto: Haziq IG, Putri IG & Hot FM IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ABBY UMUM NAMA ANAK ANGKAT, 'MUHAMMAD DAIYAN FAYYADH'

Menerusi laman Instagram, bekas anggota kumpulan Elite, Abby Abadi telah memberitahu bahawa beliau memilih nama 'Muhammad Daiyan Fayyadh' untuk angkat lelakinya itu.

Sebelum ini, Abby memaklumkan beliau bersama suami, Muhammad Faizal Zakaria mengambil anak angkat beberapa hari lalu.

Aktres filem 'Pasrah' ini juga memohon agar peminat serta pengikutnya di laman Instagram mendoakan yang baik-baik untuk dirinya dan keluarga.

Klik untuk gambar besar

Untuk makluman, Abby, 41, mendirikan rumah tangga dengan Faizal, 44, pada 14 Ogos 2015. Sebelum ini, Abby pernah berkahwin dengan Norman pada tahun 2002 dan bercerai pada tahun 2008.

Hasil perkahwinan tersebut, Abby dan Norman dikurniakan tiga orang anak iaitu Mohamed Danish Hakim, Marissa Dania Hakim dan Maria Danisha Hakim.

www.myartis.com / Sumber: Astro gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


'HANTU TOK MUDIM' MENGAMUK DI PAWAGAM

Sebuah lagi filem bergenre seram komedi iaitu 'Hantu Tok Mudim' telah mula ditayangkan di pawagam bermula 21 November lalu yang berkisarkan tragedi ngeri yang menghantui Kampung Seri Menawan. Semuanya gara-gara hantu Tok Mudim muncul untuk membalas dendam terhadap seluruh penduduk kampung berkenaan.

Bagaimanapun, menurut pengarah filem tersebut, cerita tentang bersunat bukanlah mahu menakutkan kanak-kanak kerana ia bukanlah perkara asing dalam masyarakat Melayu, bahkan kaum lain juga turut mempercayai kaedah bersunat baik untuk anak mereka.

"Dahulu yang orang mengkhatankan kanak-kanak lelaki dipanggil 'Tok Mudim' dan sekarang ini rata-rata bersunat di klinik oleh doktor.

"Jadi saya masukkan cara bersunat orang dulu dengan diselitkan unsur komedi dan seram dalam penceritaan. Bagaimanapun saya yakin kanak-kanak pada zaman ini sudah lebih matang dan terbuka mengenai perkara ini dan filem ini hanya untuk hiburan semata-mata,” kata pengarah filem ini, Waan Hafiz.

Untuk info, Hantu Tok Mudim menampilkan barisan pelakon seperti Izzue Islam, AR Badul, Harun Salim Bachik dan Adrea Abdullah.


KEKASIH BARU HAN DAKWA TASHA SHILLA UPAH 40 KAKI PUKUL?

Baru-baru ini, wanita yang dipercayai kekasih baru Han Wong (seorang peninju Tomoi) mendakwa Tasha Shilla telah menyerang dia dan Han di sebuah kelab dan Tasha telah disimbah air oleh orang ramai kerana perbuatannya itu dan lebih teruk lagi, Tasha juga dikatakan telah mengupah 40 orang lelaki untuk memukul Han.

Malah, wanita yang dikenali sebagai Carmen Emirda ini juga dikatakan sedang membuat laporan polis bersama-sama dengan Han berikutan kes tersebut.

Klik gambar untuk size besar

Ketika kejadian itu berlaku, Farah Mendoza turut berada di tempat kejadian itu dan menyatakan situasi yang menyebabkan suasana tegang terjadi di dalam sebuah kelab malam.

Jika benar perkara ini terjadi, nampaknya perlu ada penjelasan daripada pihak terbabit daripada terus menjadi lebih teruk. Malah ini juga bagi mengelakkan nama Tasha terus tercemar dengan kontroversi tidak henti-henti.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


KURANG MUNCUL TV - FATHIA LATIFF NAFI 'MERAJUK', TAPI MEMILIH WATAK

"Saya jarang muncul di kaca TV adalah disebabkan saya agak memilih watak yang ditawarkan demi menjaga kualiti lakonan saya. Bukanlah saya merajuk seperti yang didakwa segelintir pihak, kenapa nak merajuk? Merajuk is so childish.

"Selain itu, saya juga sibuk dengan perniagaan tudung saya dan beberapa perkara baru yang saya cuba dalam kehidupan saya," kata pelakon Fathia Latiff yang menafikan dia jarang muncul di kaca TV disebabkan 'merajuk' dengan segelintir pihak dalam industri lakonan.

Menurut Fathia, dia akui agak memilih watak lakonan yang ditawarkan kepadanya demi menjaga imej dan kualiti lakonannya. Fathia berkata demikian ketika ditemui di Sidang Media Mood Republik bertempat di The Westin Kuala Lumpur petang semalam.

Klik untuk gambar besar

www.myartis.com / Sumber & foto: Astro Gempak & Instagram Fathia Latiff

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZARINA ANJOULIE: "STOP MINTA DUIT AKU!.. BAIK BAGI ANAK-ANAK YATIM MAKAN DARIPADA KASI KAU"

Menerusi satu entri yang dimuat naik di laman Instagram, pelakon Zarina Anjoulie telah menempelak segelintir pengguna media sosial yang menghubunginya untuk meminjam wang.

Kata Zarina, dia terkilan apabila ada segelintir yang mahu meminjam wang ekoran terjebak dengan pinjaman wang haram Ah Long.

"Stoplah minta aku duit macam aku ni ban kau. Ada kaki, ada tangan pergi cari kerja, ingat aku ni babu ke kena kerja untuk kasi orang aku tak kenal duit.

"Dah lah nak minta beribu-ribu. 90 peratus kat DM aku semua nak pinjam duit sebab terjebak dengan Ah Long. Padan muka tu je aku boleh cakap," kongsi Zarina.

Klik untuk gambar besar

Tambahnya, lebih mengecewakan apabila ada antara pengguna media sosial yang gah menayang kemewahan walhal hidup susah: "Bila tengok profile wah hidup gah. Wahai Melayu tolonglah sedar diri kalau dah miskin buat cara miskin.

"Gambar bukan main nak bawa 5 Series tapi nak pinjam duit aku yang bawa Satria buruk ni. Itu pilihan kau yang nak hidup macam have-have tapi akaun bank 30 sen.

"Meluatnya masing-masing nak berangan. Yang menjengkelkan kenapa orang yang minta ni tak ada malu langsung dan apa yang mereka fikir aku akan beri? Baik aku bagi anak-anak yatim makan daripada aku kasi kau," tegasnya.

www.myartis.com / Sumber & foto: Astro Gempak & Instagram Zarian Anjoulie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELLY MAZLEIN BIMBANG JIKA SEFHIA DAHAGAKAN KASIH SAYANG BAPA

"Antara perkara yang paling saya takut dan khuatir ialah bagaimana jika suatu hari nanti Sefhia bertanya, kenapa dia tidak ada bapa seperti orang lain? Perasaan itu sangat pedih dan saya tak dapat gambarkan dengan kata-kata.

"Dia tidak pernah bertanya kerana mungkin dia masih kecil. Namun, dalam matanya saya nampak dia inginkan kasih sayang dan mahu bermanja dengan insan bergelar bapa," demikian kata penyanyi dan pelakon Elly Mazlein yang mengakui bimbang sekiranya satu hari nanti anaknya, Putri Sara Sefhia bertanya mengenai bapa.

Menurutnya, walaupun anaknya masih kecil dan tidak memahami situasi yang berlaku dalam hidup mereka, jelas pada mata puteri kesayangannya itu, dia dahagakan kasih sayang bapa. Paling ketara apabila si kecil itu melihat rakannya bermain dengan bapa mereka.

Klik untuk gambar besar

Namun, Elly yang lebih mesra disapa Kak Lina Pom Pom mengucapkan rasa syukur kerana hidup mereka berjalan lancar setakat ini dan segala-galanya tersusun cantik: "Saat saya rasa bimbang sekiranya perkara itu (ketiadaan bapa) dipersoalkan Sefhia, Allah kurniakan teman yang akan melengkapi keluarga kami selepas ini".

Pernah mengambil keputusan untuk menutup pintu hatinya, Elly bagaimanapun sedar itu tindakan yang pentingkan diri sendiri: "Selepas bercerai, saya pernah nekad tidak mahu menerima mana-mana lelaki lagi. Ketika itu saya terlupa bahawa Sefhia perlukan bapa. Dia perlukan bapa untuk menjaga kami sekeluarga dan pada masa sama menjalani kehidupan sama seperti rakan seusianya".

Seperti yang pernah dikongsi Elly sebelum ini, tahun hadapan dia akan berkahwin dengan buah hatinya yang diperkenalkan sebagai Papa Awan Nano: "Selepas semua dugaan berat dan kepayahan hidup yang saya alami, Alhamdulillah Allah kurniakan lelaki yang dapat menjadi pendamping saya dan Sefhia.

"Selama ini, saya hanya dengar cerita mengenai rezeki orang yang bakal berkahwin dan sekarang saya sudah mula merasa. Tawaran kerja tak putus-putus. Baik tawaran berlakon, menyanyi mahupun mengacara, semuanya datang serentak dan tentulah saya bersyukur," tuturnya.

Kongsi Elly lagi, tanggal 8 Ogos lalu, genaplah setahun dia mengenali jejaka itu: "Kata orang, dalam setahun pertama perkenalan, kita akan dapat lihat dan benar-benar kenal hati budi seseorang. Alhamdulillah, sepanjang setahun ini, saya diulit bahagia," ujarnya yang sudah tiga tahun bergelar ibu tunggal.

www.myartis.com / Sumber & foto: Harian Metro & Instagram Elly Mazlein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


USAHA DAPAT ZURIAT - SARIMAH IBRAHIM SEDIA JALANI IVF

"Saya dan Siti ada berbincang mengenai perkara ini, malah dia turut berkongsi maklumat mengenai kaedah rawatan IVF. Dia juga menasihatkan saya supaya sentiasa bersangka baik dengan Allah.

"Cepat atau lambat Tuhan berikan rezeki, tetap ada hikmah di sebaliknya. Dari segi kesihatan, saya dan suami tidak ada masalah.

"Harapan saya, doa kami untuk mendapatkan anak sempena kedatangan Ramadan ini akan dimakbulkan," tutur pelakon dan pengacara terkenal, Sarimah Ibrahim.

Sarimah, 40, bersedia menjalani rawatan kesuburan, In Vitro Fertilization atau IVF dalam usaha mendapatkan cahaya mata selpas tiga tahun mendirikan rumah tangga.

Jelas Sarimah lagi, hasratnya itu turut mendapat sokongan penyanyi terkenal, Datuk Seri Siti Nurhaliza yang turut menggunakan kaedah sama untuk menimang zuriat.

Klik untuk gambar besar

Dalam perkembangan lain, pelakon Gerak Khas The Movie dan Janji Diana ini turut meluahkan keinginan untuk memperlahankan aktiviti seninya bagi menumpukan perhatian terhadap rumah tangga.

"Sebelum ini, saya memang kuat bekerja. Kalau boleh semua benda saya mahu buat. Selepas usia mencecah usia 40-an ini, fokus saya adalah mahu mendapatkan zuriat.

"Disebabkan itu, saya menceburkan diri dalam bidang perniagaan. Sekurang-kurangnya saya ada masa untuk berehat dan bersama suami," katanya yang pernah popular dengan lagu, 'Kini Kau Tiada'.

Untuk makluman, Sarimah mendirikan rumah tangga dengan cucunda Yang di-Pertuan Besar Negeri Sembilan ke-10, Tunku Nadzimuddin Tunku Mudzaffar atau lebih mesra dengan panggilan Tengku Jamie pada 2 April 2015.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BILA DR SHEIKH MUSZAPHAR TERUSKAN TRADISI, EUSOFF BERKHATAN DIUSIA 45 HARI

"Alhamdulillah - selesai berkhatan buat Eusoff. Digalakkan bersunat ketika bayi lagi. Lagi awal lagi bagus sebab mudah menjaga luka. We did Eusoff at 45 days. Adam & Noah were at 60 days. Easier to care for the wound as they are not mobile yet.

"We also immunised our kids as scheduled. Babies are growing well. Eusoff 3.7kg and Emelia 3.4kg. Breastfeeding is the only option to make them big and strong especially the first 6 months. The plan is to breastfeed upto one year just like all our children," demikianlah kata angkasawan negara, Dr Sheikh Muszaphar.

Setiap lelaki yang beragama Islam pasti melalui proses berkhatan. Bergantung kepada ibu bapa masing-masing, ada yang berkhatan ketika berusia enam tahun dan sebagainya. Malah, di kampung-kampung dahulu, upacara berkhatan sering dijalankan secara beramai-ramai.

Klik untuk gambar besar

Begitulah dengan Sheikh Muszaphar yang berkongsi kisah cahaya mata kembar lelakinya yang baru dilahirkan itu menjalani proses berkhatan pada usia 45 hari, menerusi laman Instagram miliknya.

Tambah Sheikh Muszaphar, dia dan isterinya, Dr Datin Halina turut melakukan imunisasi untuk anak-anak mengikut jadual yang telah ditetapkan. Hasil perkahwinan, pasangan ini dikurniakan enam orang cahaya mata, Sophea Isabella, Sophea Natasha, kembar lelaki bernama Sheikh Adam dan Sheikh Noah, serta kembar sepasang, Sheikh Eusoff dan Sophea Emelia.

www.myartis.com / Sumber & foto: Astro Gempak & Instagram Dr Sheikh Muszaphar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KELUARGA MASIH TRAUMA - ACAPPAN AKUI BELUM SEDIA, PERLU MASA

Pelakon dan pelawak Acappan mengakui keluarganya masih trauma dengan kontroversi beliau yang dikatakan memeluk Islam sekaligus menggemparkan industri hiburan tempatan, biarpun sudah setahun berlalu.

Beliau yang berusia 59 tahun itu masih dalam usaha untuk mengembalikan semula keyakinan ahli keluarga terhadap dirinya.

"Saya akui keluarga saya masih lagi trauma dengan peristiwa itu dan saya mengambil masa untuk meyakinkan mereka untuk mempercayai saya.

"Tetapi itu perkara biasa kerana menjadi seorang selebriti memang banyak perkara yang tidak dijangka akan berlaku," katanya.

Walaupun sudah beberapa kali tampil menafikan perkara tersebut, namun kata Accapan dia masih mendalami Islam dan mengekalkan hubungan baik dengan semua sahabat-sahabat Melayu dan beragama Islam selepas kejadian tersebut tanpa menyimpan sebarang dendam.

"Saya tidak menemui sebab untuk berhenti belajar tentang ilmu baharu ini. Meskipun saya sedikit kecewa dengan penyebaran cerita tidak betul itu tetapi saya tidak boleh memutuskan pertalian silaturahim dengan sahabat handai saya yang lain.

Klik uyntuk gambar besar

"Apa yang terjadi bukan salah mereka namun ia tetap menjadi peringatan serta pengajaran buat kami semua," ujarnya.

Dalam masa sama, beliau turut mengakui masih belum bersedia untuk menukar agama.

"Ya, saya memang masih tidak bersedia untuk menukar agama tetapi itu kerana saya berasakan masih banyak perkara yang saya perlu benar-benar fahami sebelum mengambil keputusan sebesar itu.

"Saya akan mengambil sebanyak mana masa yang saya perlu sehingga ada petunjuk daripada Tuhan bahawa inilah yang terbaik buat saya.

"Saya tidak kisah orang mengatakan usia semakin lanjut jadi saya perlu cepat-cepat membuat keputusan kerana ini ialah kehidupan saya jadi biar saya tentukan masa yang sesuai," jelasnya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SELAMAT BERSALIN - MIA AHMAD & SUAMI TIMANG 'BABY BOY'

Alhamdulillah... tahniah kami ucapakn kepada pelakon Mia Ahmad, 30, dan suaminya, Izham Tarmizi Roslan, 27, atas kelahiran anak sulung mereka yang merupakan bayi lelaki pada jam 11.15 pagi tadi di sebuah pusat perubatan di Johor Bahru.

Berkongsi berita gembira ini menerusi akaun Instagramnya, penjaga gol pasukan bolasepaj JDT turut meluahkan rasa syukur yang tidak terhingga atas kurniaan indah itu dan mengucapkan terima kasih kepada semua pihak yang telah mendoakan kesejahteraan isterinya.

"Syukur alhamdulillah, isteri saya selamat melahirkan anak sulung kami tadi. Terima kasih kepada yang mendoakan. It's a boy," katanya.

Klik untuk gambar besar

Begitupun ketika dihubungi BH Online, dia memaklumkan, bintang drama rantaian 'Hati Perempuan' itu melahirkan bayi seberat 3.2 kilogram itu secara normal.

Rata-rata netizen mengucapkan tahniah kepada pasangan itu lebih-lebih lagi cahaya mata sulung mereka dilahirkan pada hari Jumaat yang penuh dengan keberkatan.

Untuk makluman, Mia dan Izham sah bergelar suami isteri pada 13 Januari 2017. Mia mengumumkan beliau hamil pada April lalu selepas dilaporkan mengalami keguguran beberapa bulan sebelum itu.

www.myartis.com / Sumber: Berita Harian & Instagram Izham Tarmizi Roslan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ASRUL AMBIA: "JURURAWAT TIDAK PASTI SAYA ADA HARAPAN ATAU TIDAK"

Jurukamera Asrul Ambia Ahmad yang dirawat di Unit Rawatan Rapi (ICU), Hospital Sungai Buloh (HSB) selepas dijangkiti Covid-19 pada 31 Mac lalu itu sudah dibenarkan keluar dari hospital pada 26 April lalu dan kini menjalani kuarantin di rumahnya. Ketika di ICU, dia hanya sedar selepas 10 hari dimasukkan di situ.

Ambia berkata, jururawat berbangsa India itu memaklumkan kepadanya ketika dia dibenarkan keluar dari ICU: "Ketika dibawa ke hospital, jururawat yang memasukkan tiub ke dalam badan saya tidak pasti saya ada harapan atau tidak. Ketika saya mula-mula ditempatkan di ICU, dia sedih melihat keadaan saya. Apabila dia lihat saya sudah sedar dan bangun, itulah kebahagiaan dirasakannya," jelasnya.

Ambia berkata, dia amat berterima kasih kepada semua doktor dan jururawat yang merawat dan menjaganya sepanjang dia di hospital berkenaan: "Terima kasih dan tunduk hormat kepada mereka. Anda semua adalah hero saya," tuturnya.

Ambia berkata, dia juga berterima kasih kepada isteri, Nurshazreen Zulkefli, rakan dan semua orang yang tidak putus-putus mendoakan kesihatannya termasuk memberi kata-kata semangat untuk sihat semula. Ambia turut berdoa kepada Allah supaya melimpahkan rezeki dan mempermudahkan segala urusan petugas barisan hadapan negara dalam usaha memerangi penularan pandemik Covid-19.

"Buat jururawat dan doktor di ICU, masa dalam tidur saya yang amat-amat memenatkan selama  16 hari. Maaf, terima kasih dan tunduk hormat daripada saya kerana sabar, dedikasi anda semua merawat, melayan kerenah, kencing berak dan amukan saya," katanya.

Ambia dimasukkan ke HSB sejurus tiba di tanah air sekembalinya dari menjalani penggambaran drama 'Demi' di Inverness, Scotland, 31 Mac lalu. Bapa kepada dua anak berusia empat dan dua tahun ini hanya mula sedarkan diri pada 9 April lalu, namun ketika itu paru-parunya masih lemah.

Selain Ambia, empat kru lain termasuk pengarah, tiga pelakon dan ibu pelakon kanak-kanak yang terbabit dalam penggambaran drama itu disahkan positif Covid-19. Mereka berlepas ke Scotland pada 9 Mac lalu iaitu sebelum peningkatan kes Covid-19 di negara ini dan Perintah Kawalan Pergerakan (PKP) dilaksanakan kerajaan bermula 18 Mac lalu.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GGV: UNIC MUNCUL JUARA, BOLOT RM100,000

Syahid... ayah menang!!!

Itulah kata-kata Bazli Hazwan Che Osman apabila kumpulannya UNIC diumumkan sebagai juara Gema Gegar Vaganza (GGV) bagi edisi pertama.

Menewaskan lima bintang lain, UNIC yang mencipta sejarah itu berjaya merangkul wang tunai berjumlah RM100,000 dan trofi sumbangan Astro

Dalam pentas akhir yang diadakan di Pusat Konvensyen CIDB itu, UNIC membawakan lagu 'Ainul Mardhiah' di segmen solo serta lagu 'Kalah Dalam Menang' di segmen battle.

Kemenangan itu menyaksikan UNIC yang dianggotai oleh Fakhrul, Bazli dan Nakdi, menewaskan kumpulan favourite, Hijjaz yang dinobatkan sebagai naib juara.

Anggota Hijjaz yang menyampaikan lagu 'Fantamorgana' dan lagu 'Alhamdulillah' di segmen battle ini menerima hadiah wang tunai RM30,000 dan trofi.

Klik untuk gambar besar

Dalam pada itu, Hijjaz turut menjadi pemenang Anugerah Persembahan Pilihan Penonton yang dipilih menerusi undian penonton di laman web GGV. Hijjaz berjaya membawa pulang wang tunai RM5,000 sumbangan Serai Mas.

Tempat ketiga pula dimenangi oleh Mirwana yang menyampaikan lagu 'Ya Rasulullah' dan lagu 'Alhamdulillah' di pusingan battle. Mirwana berjaya membawa pulang wang tunai bernilai RM20,000 serta trofi sumbangan Astro.

Makanala bagi peserta Azmi Caliph Busker pula hanya menduduki tempat keempat yang membawa pulang wang tunai bernilai RM10,000 dan trofi sumbangan Astro.

Azmi yang menyampaikan lagu 'Damai Yang Hilang' dan lagu 'Aku Maafkan Kamu' di pusingan battle itu turut diumukan sebagai pemenang bagi Anugerah Gema Terindah, kategori Gempak Gempur.

Kemenangan itu membuatkan Azmi membawa pulang wang tunai RM15,000 sumbangan Kopi Pak Belalang. Hadiah tersebut akan disalurkan kepada badan amal atau individu yang memerlukan.

Bagi tempat kelima pula disandang oleh Hafiz Hamidun yang menyampaikan lagu 'Nur Kasih' dan lagu 'Aku Maafkan Kamu' di pusingan battle. Hafiz berjaya membawa pulang wang tunai bernilai RM10,000 dan trofi sumbangan Astro.

Kumpulan Saujana yang menyampaikan lagu 'Penerang Hati' dan lagu 'Kalah Dalam Menang' di pusingan battle itu merangkul tempat keenam dan membawa pulang hadiah berupa wang tunai bernilai RM5,000 dan trofi sumbangan Astro.

GGV menampilkan juri tetap iaitu Farihin Abdul Fattah dan Oki Setiana Dewi, manakala Datuk Siti Nurhaliza menjadi juri jemputan.

Sementara itu, Achey, Fikry dan Siti Nordiana bertindak sebagai pengacara sepanjang lapan minggu GGV bersiaran.

www.myartis.com / Sumber: Berita Harian & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


SEJENAK - VIDEO 'TERLAJAK KELAKAR' FIDA IBRAHIM

Bagi yang tak tahu, baru-baru ini Fida Ibrahim mendakwa 'dianiaya' oleh seseorang yang menyamar sebagai dirinya 'mengutuk' tagline 'terlajak laris'. Semuanya gara-gara video iklan komersial produk Beauty Umaira yang menampilkan Syasya, Bobo dan Kak Ton yang didakwa akan 'lebih terlajak laris' berbanding produk pesaingnya.

Menyangkakan laman sosial Twitter itu milik Fida, pengasas produk kosmetik dan kesihatan D’Herbs telah melahirkan kekecewaannya terhadap Fida. Iyalah... orang susah payah buat 'terlajak laris' tiba-tiba ada yang sindir 'bakal tak laris'... mahu tak terbakar!

Muka Fida yang meniru aksi katak kembung di videonya.

"Ni sape pulak ni? Kalau nak popular sangat jangan sampai gunakan nama dan gambar saya. Tak cukup lagi ke nak buat cerita buruk tentang saya? Kenapa ada lagi rakyat Malaysia yang macam ni ya? tak pasal-pasal Dato’ Terlajak Laris marah saya pulak. Tolong hentikan walau siapa pun anda kat luar sana yang menggunakan status Fida Ibrahim!" jelas Fida dengan nada kesal.

Jadi mungkin untuk meredakan suasana yang panas, Fida telah memuat naik dua buah video di laman sosialnya yang sah. Namun tidak dapat dipastikan ia ditujukan pada yang 'terbabas laris' atau pada 'sidia' yang pernah 'menolak ke tepi' cintanya. Ahak!

Salah faham di laman sosial - klik untuk baca..

VIDEO KLIP FIDA:

Macam cantik jerr... macam terlajak laris jerr.. Heh.


KERJA AMAL - FARA FAUZANA AKAN BERANGKAT KE SEPANYOL

"Saya diberitahu masjid-masjid di sana terlalu jauh antara satu sama lain seperti jaraknya diantara Kuala Lumpur dan Pahang," demikian kata Fara Fauzana, 36, yang bakal berangkat ke Sepanyol bagi menyertai program amal pertubuhan Ukhwah For Ummah dalam usaha mengutip dana untuk membina masjid di negara itu.

Menurut Fara, dia bersama beberapa selebriti tempatan akan berada di negara tersebut selama 10 hari untuk meninjau keadaan beberapa masjid dan masyarakat Islam di sana.

"Saya terlibat dalam program amal itu bersama beberapa selebriti tempatan seperti Heliza Helmi, Fynn Jamal dan Diana Amir selama 10 hari.

"Kami berangkat pada Selasa ini dan tujuan saya ke sana untuk meninjau kehidupan masyarakat Islam dan melihat masjid-masjid yang ada di negara itu," ujarnya dipetik sebagai berkata.

Mengenai perkembangan lain, Fara tercalon dalam kategori Penyampai Radio Pilihan Online, Anugerah Pilihan Online (APO2016) yang bakal berlangsung pada 30 April ini di TV2.

Fara akan bersaing dengan empat penyampai radio lain iaitu Dj Lin (Suria FM), Johan (ERA FM), Radin (ERA FM), dan AG (Kool FM).

Sementara itu, Fara berkata yang kehidupannya kini lebih teratur sejak meninggalkan kerjayanya sebagai penyampai radio Hot FM sebulan lalu.

"Sebulan meninggalkan dunia penyiaran radio kehidupan saya lebih tersusun dan tidak terkejar-kejar. Bukan bermakna kehidupan sebagai penyampai radio itu susah.

"Ia bermaksud saya kini ada banyak masa untuk diri sendiri dan boleh buat apa sahaja yang saya inginkan," ujar dipetik sebagai berkata.

Dalam pada itu, bercakap tentang pencalonannya sebagai finalis APO2016, Fara berkata, sepanjang tercalon dalam apa-apa anugerah, dia tidak pernah memaksa orang ramai untuk mengundi dirinya.

Bagaimanapun, dia menghargai dan berterima kasih setiap kali diberi penghormatan untuk memenangi kategori yang dipertandingkan.

"Sepanjang lebih 13 tahun sebagai penyampai radio saya tidak pernah meraih undi atau mengambil peluang ketika bekerja untuk meminta pendengar mengundi saya.

"Namun, saya hargai peminat yang bersusah payah mengundi dan menyokong saya selama ini," jelasnya.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BILA IZREEN KONGSI FOTO TERKINI BERSAMA SUAMI: "JANGAN SELALU NANTI ORANG MELUAT, KATA 'TRY HARD'..."

Menerusi muat naik terbaru di laman Instagram, pelakon Izreen Azminda telah berkongsi gambarnya bersama suami tercinta, Ude Wahid. Dalam hantaran tersebut, Izreen mengaku tidak boleh terlalu kerap memuat naik foto mesra bersama suami kerana bimbang akan membuatkan ada yang tidak selesa.

Dalam pada itu, Izreen dilihat ada menjawab komen yang ditinggalkan oleh pengikutnya dimana tidak mahu ada orang mengatakan dia 'try hard' dan mahu tenang-tenang sahaja.

"Sesekali tidak mengapa, jangan selalu nanti orang meluat. Tak boleh (selalu muat naik) nanti orang kata try hard (terlalu mencuba). Kita biar rileks. Biar sesuai dengan umur. Tenang-tenang," tulisnya.

Klik untuk gambar besar

Dalam pada itu, di ruangan komen ramai yang mendoakan agar rumah tangga pasangan itu kekal hingga ke akhir hayat, selain ada yang mengatakan wajah pasangan ini seiras.

"Wajah kamu berdua sama." - "Romantik sangat. Muka sama, moga kekal sampai syurga," antara komen-komen pengikutnya.

Untuk makluman, Izreen mendirikan rumah tangga dengan pemuzik Ude atau nama sebenarnya Muhamad Radzi Abdul Wahid pada Ogos 2017.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TELAH BERUBAT... 6 KUCING MATI" - SHIMA MASIH TERIMA GANGGUAN SIHIR

"Benda-benda syaitan dan iblis ni memang wujud dan saya telah berubat, ingatkan selepas gerai makanan yang diusahakan tutup akan membuatkan ia berkurangan namun jangkaan saya meleset apabila keadaan semakin teruk saban hari.

"Saya juga kehilangan enam ekor kucing peliharaan yang mati secara berturut-turut baru-baru ini, sampaikan doktor sendiri tidak mengetahui punca sebenar ia terjadi," tutur penyanyi terkenal 90-an, Shima yang mendedahkan dia masih menerima gangguan sihir daripada individu tidak bertanggungjawab sehingga mengakibatkan enam ekor kucing peliharannya mati berturut-turut.

Shima atau nama sebenarnya Ku Nazhatul Shima Ku Kamarazzaman, 50, yang terkenal dengan lagu 'Teringin' ini juga tidak menolak beberapa penyakit misteri yang membuatkan dia tidak mampu berjalan adalah berpunca daripada kesan sihir yang berterusan.

Klik untuk gambar besar

Dalam pada itu, bekas ahli kumpulan Shima and The Boys ini meluahkan rasa lega apabila nasibnya yang kini bergelar golongan asnaf mendapat perhatian pihak kerajaan. Shima terima surat tawaran Program Perumahan Rakyat (PPR) daripada Yang Berhormat Puan Hajah Zuraida Kamaruddin.

"Saya amat bersyukur apabila terpilih sebagai penerima Program Perumahan Rakyat ni, namun sejujurnya saya tak berupaya nak pindah secepat mungkin kerana kurang mampu untuk menampung kos sewa lori dan sebagainya.

"Rumah baru ini juga bakal mengurangkan sedikit beban yang saya dan suami tanggung selama ini, mana nak cari rumah sewa yang cuma berharga RM255 sebulan? Saya ni kira sangat bernasib baik, pihak zakat pun ada bantu daripada segi makanan, perubatan dan wang tunai," tambahnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ASHRAF RINDU RAKAN DI WAD 31: "NIKMAT DIKECAPI TIDAK AKAN PEROLEH DI MANA-MANA"

Selepas dibenarkan pulang apabila dua kali ujian yang dijalani menunjukkan dia bebas daripada Covid-19, pelakon Ashraf Muslim mengakui merindui rakan-rakan serta suasana di Wad 31, Hospital Sungai Buloh. Ashraf yang disahkan positif Covid-19 pada 12 April lalu dan dirawat di hospital berkenaan itu menganggap apa yang berlaku sebagai musibah.

Dia memberitahu dirinya insan terpilih dan melihat apa yang berlaku sebagai hikmah serta kenangan manis yang tidak akan dilupakan sampai bila-bila. Selepas 25 hari dikuarantin, Ashraf kini kembali ke pangkuan anak dan kedua-dua isteri, Noor Dayana Lokman dan Wan Sakinah Ahmad Saburi.

"Ketika mula-mula disahkan positif dan dibawa ke hospital, pelbagai perasaan yang timbul dalam hati terutama apabila memikirkan terpaksa berjauhan sekali lagi dengan keluarga. Sebelum itu hampir sebulan saya di Scotland menjalani penggambaran drama bersiri Demi.

"Bagaimanapun, selepas berada di wad, saya sangat bersyukur kerana Allah memilih untuk menguji saya. Selama lebih tiga minggu dirawat, segala kebimbangan saya meleset. Saya sebenarnya tidak sempat merasa bosan langsung sepanjang di wad.

Klik untuk gambar besar

"Walaupun ibadah puasa yang kami jalani di wad tidak sesempurna seperti di rumah yang meriah dengan pelbagai juadah, tetapi nikmatnya tidak sama seperti apa yang saya lalui di wad. Bagi saya nikmat yang dikecapi sepanjang dirawat tidak akan saya perloleh di mana-mana, katanya.

Menurut Ashraf, sepanjang menjalani rawatan masanya terisi dengan pelbagai perkara yang bermanfaat bersama keluarga baharu yang dikenalinya: "Jadual saya sepanjang dirawat di pusat berkenaan terlampau padat lebih-lebih lagi apabila memasuki Ramadan. Isteri saya terkejut dengan jadual saya yang terlampau padat mengalahkan dirinya yang bertugas sebagai barisan hadapan.

"Jadual padat dengan pelbagai aktiviti kerohanian sepanjang Ramadan membuatkan saya terasa seperti berada di Makkah. Rutin saya biasanya bermula jam 11 pagi, selepas bangun dan membersihakan diri, saya akan bersiap-siap untuk bertadarus sehingga jam 3 petang.

"Sementara menunggu solat Asar, saya berehat sebentar. Selain solat jemaah, aktiviti kami juga diisi dengan sesi takzirah, bacaan kitab hadis dan bercerita mengenai kebesaran Ilahi. Melakukan semua aktiviti bersama terutama solat jemaah membuatkan kami menjadi semakin rapat," tuturnya.

Menurut Ashraf, dia sebenarnya disahkan pulih pada 23 April lalu iaitu sehari sebelum Ramadan, namun memilih untuk terus menjalani kuarantin di hospital kerana alasan tertentu: "Ketika diberitahu saya negatif, saya minta kebenaran pihak hospital untuk terus berada di wad.

"Sekiranya saya keluar, saya masih perlu menjalani kuarantin. Jadi daripada menjalani kuarantin seorang diri, lebih baik saya terus berada di hospital kerana saya tahu apabila keluar, saya akan berseorangan mengerjakan solat Tarawih dan ibadah yang lain.

"Selama ini saya sentiasa berdoa mahu menikmati Ramadan dengan mengisi waktunya dengan pelbagai perkara bermanfaat, tetapi tidak sangka Allah makbulkan permintaan saya itu. Walaupun dalam cara begini, namun saya tetap bersyukur dan saya suda mulai merindui rakan-rakan.

"Mujur kami mempunyai kumpulan WhatsApp, jadi kami boleh bertanya khabar di situ. Sepanjang di sana pelbagai kisah dan ragam manusia yang saya dengar. Ada dalam kalangan mereka bukan datang dari keluarga senang, ada pula yang keluarga tidak terima kerana bimbang virus itu akan menjangkiti mereka dan pelbagai lagi cerita menarik yang memberi pengajaran," ujarnya.

Dalam masa sama, Ashraf memohon rakyat Malaysia untuk terus mendoakan kesejahteraan pesakit Covid-19 supaya segera pulih: "Sama-sama kita doakan semoga pesakit Covid-19 cepat pulih dan dapat berjumpa ahli keluarga serta penyakit ini hilang dari muka bumi. Insya-Allah, terima kasih Allah kerana memilih saya sebagai pesakit Covid-19 dan syukur kepada-Nya kerana dapat merasa nikmat ini," katanya.

www.myartis.com / Sumber & foto: Harian Metro & Instagram Ashraf Muslim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES SAMAN FITNAH - NEELOFA & DUA PORTAL SETUJU SELESAIKAN

Nampaknya kes saman fitnah difailkan pengacara dan pelakon popular, Neelofa terhadap dua syarikat pengendali portal Oh My Media dan Rotikaya akhirnya akan diselesaikan secara baik melalui proses mediasi di Mahkamah Tinggi.

Neelofa, atau nama penuhnya Noor Neelofa Mohd Noor mengemukakan saman secara berasingan terhadap OMM Media Sdn Bhd dan Rotikaya Media Sdn Bhd atas dakwaan menyiarkan artikel berunsur fitnah berhubung pelancaran koleksi hijab Be Lofa di pusat hiburan Zouk dan Anugerah Ikon Wanita yang diterima pelakon berkenaan.

Peguam Aiman Ariff Abdul Azij, yang mewakili OMM Sdn Bhd ketika ditemui pemberita berkata kedua-dua pihak bersetuju untuk menyelesaikan kes saman berkenaan berdasarkan terma-terma yang dipersetujui.

Bagaimanapun, peguam itu tidak mendedahkan terma-terma penyelesaian kes saman berkenaan. Katanya, penghakiman persetujuan kes saman itu akan direkodkan di hadapan Pesuruhjaya Kehakiman Darryl Goon Siew Chye. Namun, tiada tarikh ditetapkan oleh mahkamah.

Proses mediasi bagi kedua-dua kes saman itu berlangsung hampir dua jam di dalam kamar Timbalan Pendaftar Nurulizwan Ahmad Zubir, yang bertindak sebagai mediator di Pusat Mediasi Mahkamah Tinggi di sini dengan dihadiri Neelofa, 29.

Bagaimanapun, usaha pihak media untuk menemu bual pengacara program Meletop itu tidak berjaya selepas Neelofa, yang memakai baju serba hitam diiringi seorang lelaki dilihat bergegas meninggalkan pusat mediasi berkenaan sebelum menaiki kereta BMW berwarna hitam yang menunggunya di perkarangan kompleks mahkamah.

Klik untuk gambar besar

Terdahulu, peguam Wan Nurliyana Abdul Rahman yang mewakili Neelofa memberitahu pemberita  kesemua pihak telah mencapai persetujuan untuk menyelesaikan kes saman tersebut.

Peguam Mohamad Lokman Hakim Abd Rahman, yang mewakili Rotikaya pula berkata kedua-dua pihak  menyelesaikan kes secara baik hari ini, dan penghakiman persetujuan kes itu akan direkodkan di hadapan Pesuruhjaya Kehakiman Datuk Aliza Sulaiman pada 8 Nov ini.

Neelofa selaku plaintif memfailkan saman terhadap OMM Media selaku defendan pada September lepas, selepas mendakwa defendan telah mengeluarkan dan menyiarkan dua artikel berunsur fitnah terhadapnya di laman web www.ohmymedia.cc.

Dalam pernyataan tuntutan, Neelofa mendakwa penyiaran artikel bertarikh 5 Mac dan 11 April lepas, berhubung pelancaran koleksi tudungnya di Zouk dan juga membabitkan Anugerah Ikon Wanita, telah menyebabkan reputasinya tercemar.

Pelakon itu juga mendakwa artikel yang disiarkan antara lain membawa maksud bahawa beliau telah digugurkan daripada menerima penghargaan yang diberikan oleh kerajaan Malaysia selain menggambarkan dirinya tidak berakhlak dan seorang yang hipokrit.

Neelofa mendakwa artikel berkenaan adalah tidak benar dan diterbitkan oleh defendan tanpa memberi peluang kepadanya untuk menafikan kenyataan-kenyataan di dalam artikel itu. Neelofa turut menyaman Rotikaya atas dakwaan menyiarkan artikel berunsur fitnah terhadapnya membabitkan isu sama.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PERNIAGAAN DAGING DENDENG - ROSLAN SALLEH TAK KUAT BERJALAN, SERAH PADA ANAK

"Sejak PKP lalu, saya ada dimasukkan ke hopsital akibat jangkitan paru-paru. Malah saya juga dah tak kuat berjalan, kena berpaut atau guna kerusi roda. Jadi sepanjang tempoh itu, anak lelaki saya lah yang jalankan bisnes dendeng tu.

"Segala order semua dia uruskan, saya pantau je mana yang termampu," demikianlah kata pelakon veteran Roslan Salleh yang tidak sesekali menganggap Pelaksanaan Perintah Kawalan Pergerakan (PKP) dan seterusnya Perintah Kawalan Pergerakan Bersyarat (PKPB) sebagai dugaan yang menyekat rezeki peniagaan daging dendengnya.

Malah, Roslan atau lebih mesra dipanggil Pak Lan menyifatkan pandemik COVID-19 ini sebagai satu kesedaran untuk orang ramai mensyukuri nikmat Tuhan. Menceritakan situasinya ketika ini Pak Lan berkata, dia kini tidak lagi kuat seperti dulu dan segala urusan perniagaan telah diserahkan sepenuhnya kepada anak bongsunya berusia 18 tahun.

Tambah Pak Lan, buat masa ini dia hanya memfokuskan pesanan dalam kawasan yang berdekatan saja: "Ye lah, PKP ke PKPB ni kita tak boleh jauh-jauh sangat. Kalau ada yang nak juga, kami pos je terus. Dapatlah teruskan peniagaan dendeng saya ni, tambah-tambah duit makan," katanya.

Untuk rekod, daging dendeng jualan pelakon itu viral di media sosial sekitar April tahun lalu apabila ramai yang memuji keenakan makanan tersebut. Produk jualannya juga dibungkus rapi dengan pelekat jenama Daging Dendeng Pak Lan.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - SARA ALI KINI BERHIJAB?

Masihkah anda ingat dengan kontroversi 'berpatah arang' antara pelakon Sara Ali dengan Nur Fazura yang pernah membuat laman sosial menjadi hangat? Semuanya gara-gara penampilan Sara yang didakwa meniru gaya Fazura hingga ada yang terasa hati. Heh.

Namun bukan itu yang kami nak ketengahkan sebenarnya, tetapi sesuatu yang menyejukkan hati apabila Sara dilihat sudah mula berhijab. Malah rata-rata pengikut laman sosialnya juga turut mengucapkan tahniah dan memuji kecantikan Sara apabila bertudung.

Jom tengok!

Foto: Sara IG

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ANNAHITA BAKAVOLI & SAIFUL SAH CERAI TALAK SATU

Rumahtangga yang dibina lima tahun lalu itu hancur apabila pelakon dan pengacara, Annahita Bakavoli, 33, dan suaminya Datuk Saiful Bahar Mohd Arshad sah bercerai talak satu.

Sebelum ini, gosip Annahita dan suaminya telah berpisah menjadi bualan yang cukup hangat sekitar bulan April tahun lepas. Namun, perkara itu telah dinafikan oleh beliau sendiri dan memberitahu masih lagi bergelar isteri orang.

Menurut kenyataan yang dikeluarkan bekas suaminya, dia melafazkan cerai talak satu terhadap Annahita pada 1 Oktober lalu di Mahkamah Rendah Syariah Shah Alam.

Klik gambar untuk size besar

"Perkahwinan yang dibina atas rasa cinta itu berakhir selepas lima tahun kami hidup bersama. Kenyataan ini dibuat atas dasar keikhlasan tanpa ada maksud yang terselindung.

"Ia dibuat untuk mengelakkan timbulnya fitnah pada masa akan datang sekiranya masing-masing mengambil keputusan membina hidup baru pada masa akan datang," ujarnya dipetik sebagai berkata.

Kata Saiful, keputusan untuk berpisah itu dibuat kerana mereka tiada persefahaman lagi.

"Saya mendoakan Annahita menemui kebahagiaan," jelasnya.

Sementara itu, Annahita ketika dihubungi belum bersedia memberi kenyataan berhubung perceraiannya itu.

"Saya kini sedang bercuti di luar negara. Insya-Allah apabila pulang nanti saya akan menjelaskan segala-galanya," kata Annahita.

Untuk rekod, Annahita dan Saiful berkahwin pada 2010 selepas berkenalan kurang dari setahun. Bagaimanapun, mereka tidak dikurniakan cahaya mata.

Sumber: myMetro

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MAHU BERSIHKAN NAMA SEMULA - SITI NORDIANA BERHARAP BERJALAN LANCAR

"Saya terima perkara ini sebagai satu ujian besar daripada Allah. Cuma apa yang saya harapkan, semuanya dapat berjalan dengan lancar," itulah kata penyanyi dan pelakon Siti Nordiana yang tidak mahu terus-menerus mengeruhkan keadaan dengan mengambil tindakan mahkamah, namun ia merupakan salah satu cara untuk membersihkan imej yang sudah tercalar.

Menurut Siti Nordiana atau mesra dipanggil sebagai Nana, ketika proses perbicaraan hari pertama baru-baru ini, dia mengakui reputasi serta imejnya sebagai anak seni sedikit terjejas akibat kenyataan berbaur fitnah yang dilemparkan buatnya sebelum ini.

Dalam masa sama, juara Gegar Vaganza 2015 itu turut memberitahu dia tidak boleh mengulas isu terbabit lebih lanjut, terutamanya terma-terma mahkamah kerana proses perbicaraan masih berjalan.

Pada pertengahan Oktober lalu, Nana dan lima individu lain termasuk penyanyi Lan Solo dan Syura sudah diberi peluang oleh mahkamah untuk menyelesaikan perang antara mereka secara baik, namun peluang bersemuka bertentang mata semasa proses mediasi 19 Oktober lalu disifatkan gagal.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUIB: "RASA TAKDA HARAPAN TAPI ALLAH BAGI KEAJAIBAN" - BAPA SARAH ENGGAN DITEMUBUAL

Pelawak Shuib Sepahtu mengakui pada mulanya dia hampir putus asa jika sesuatu yang buruk berlaku apabila oksigen isterinya, penyanyi Siti Sarah turun, namun kuasa Yang Maha Esa, oksigen Sarah kembali naik.

Shuib sebelum ini berkongsikan keadaan Sarah mula stabil apabila paras oksigen menunjukkan perkembangan yang baik meskipun belum sedarkan diri lagi.

"Pukul 7.45 malam Jumaat lalu, oksigen Sarah jatuh sampai 69, masa tu saya rasa macam tiada nyawa dah. Kemudian pukul 11.10 malam doktor hubungi maklumkan keadaan Sarah sangat kritikal, oksigen turun sampai 40... lagi la saya langsung tak boleh fikir apa-apa, tak tahu apa nak buat.

"Tapi apabila Allah memberikan rahmatnya kepada hamba-hamba yang memerlukan dan orang ramai mendoakan Sarah, maka berlaku keajaiban apabila oksigen Sarah naik hingga 77," katanya.

Klik untuk gambar besar

Tambah Shuib, dia sangat bersyukur apabila keadaan Sarah terus menunjukkan perkembangan positif hingga terkini berada pada tahap 85 pada pukul 6 petang Sabtu.

Shuib berkata ujian yang dilaluinya mengajarnya erti reda, yakin terhadap doa dan tawakal kepada Allah. Ujarnya, keajaiban yang Allah berikan kita tidak pernah jangka.

"Berkat solat hajat, bacaan Yasin... satu per satu Allah permudahkan. Terima kasih banyak kepada semua. Ya Allah keajaiban berlaku depan mata, di saat saya merasakan tak ada harapan, tapi Allah berikan keajaiban yang saya tak pernah jangka pun... ia memang luar biasa," ujarnya.

Semalam, Shuib memaklumkan isterinya sudah ditiarapkan dengan paru-paru boleh kembali normal dan bekalkan oksigen dalam badan. Menurut Shuib lagi, doktor juga memberitahu ada sedikit darah beku di paru-paru isterinya.

Sementara itu, bapa kepada Sarah iaitu Raisuddin Hamzah turut bersedih dan bimbang dengan keadaan anaknya yang masih belum sedar dan berada di di Unit Rawatan Rapi (ICU) sejak Jumaat lalu.

Bagaimanapun, pengurus Sarah, Nana Mohd Rom memaklumkan bapa penyanyi itu memohon maaf kerana enggan ditemu bual oleh mana-mana pihak media buat masa ini.

"Kami di pihak pengurusan sedia maklum akan keadaan Raisuddin yang juga tentunya sedang bersedih dengan keadaan anaknya. Dia ada memaklumkan tentang perkara itu kepada kami, tetapi minta semua pihak terutama media untuk menghormati keputusannya enggan ditemu bual buat masa sekarang.

"Cukuplah anda semua tahu bahawa dia sebagai bapa tentunya teramat sedih dengan keadaan Sarah dan mengharapkan yang sama, agar ada perkembangan yang positif dan mahu menyaksikan Sarah sihat seperti sedia kala," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HAMIL 6 BULAN - FOTO OOTD TERKINI AIN EDRUCE CURI TUMPUAN

Pelakon dan pengacara Ain Edruce dilihat masih lagi aktif berkerja seperti biasa, meskipun usia kandungannya kini telah memasuki usia enam bulan.

Menerusi laman Instagram, Ain atau nama penuhnya Nurulain Edruce, dilihat telah berkongsi beberapa hantaran saat selesai mengacarakan sebuah program digital.

Jelas Ain, alang-alang dia sudah bersiap untuk berkerja, tidak salah untuk dirinya berkongsi foto 'ootd': "Thank you semua yang tengok #LIMALETOP LIVE tadi. Alang-alang dah siap, ootd la sikit. Hehe," tulisnya ringkas.

Klik untuk gambar besar

Entri tersebut nyata mencuri tumpuan ramai pihak yang terpegun melihat gaya serta kecantikan seri wajah yang dimiliki ibu mengandung itu.

Malah, rakan-rakan artis juga turut mengusik mengatakan mereka juga ingin mengandung andai turut sama kelihatan cantik seperti Ain. Menerusi ruangan komen, rata-rata netizen mendoakan segala urusan Ain sewaktu hamil dan melahirkan nanti akan dipermudahkan.

Terdahulu, hos program Hero Remaja 2020 ini mendirikan rumah tangganya bersama pilihan hati, Amirul Hafiz pada tanggal 13 Disember 2019. Ain telah mengumumkan sedang hamil anak pertama pada November tahun lalu menerusi saluran YouTube miliknya.

www.myartis.com / Sumber & foto: Media Hiburan & Instagram Ain Edruce

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK SELAMAT DILAHIRKAN - AZWAN & EZZATY KINI BERGELAR IBU BAPA

Tahniah kami ucapkan kepada pasangan selebriti, Azwan Kombos dan Ezzaty Abdullah yang kini sudah bergelar ibu bapa apabila anak sulung mereka selamat dilahirkan kira-kira pukul 10.27 malam Rabu.

Azwan yang merupakan seorang pelakon ketika dihubungi memberitahu isterinya itu melahirkan cahaya mata perempuan di Pusat Perubatan Pusrawi, Kuala Lumpur.

"Alhamdulillah, Ezzaty selamat melahirkan bayi seberat 2.9 kilogram dan keadaan ibu serta anak sihat. Setelah 48 jam mengalami kontraksi bersalin, akhirnya bayi tersebut selamat dilahirkan secara normal.

"Insya-Allah, Ezzaty mungkin dibenarkan keluar dari hospital esok dan berpantang di rumah kami di Shah Alam," katanya.

Klik untuk gambar besar

Dalam pada itu, pelakon drama bersiri 'Mak Cun' ini memberitahu sudah mempunyai nama untuk bayi mereka ini. Bagaimanapun, dia hanya akan berkongsi nama tersebut setelah tujuh hari kelahiran bayinya.

"Nama dah ada dah! Tapi Ezzaty minta rahsiakan dahulu. Tunggu baby dah masuk hari ketujuh baru kami kongsikan nama. Apa yang penting, nama yang diberi bermaksud baik-baik dan mudah untuk diingati," ujarnya.

Sementara itu, Azwan mengakui melalui pengalaman baharu apabila melihat isterinya bertarung nyawa dalam bilik bersalin.

Ujarnya, sebagai suami, dia tidak mampu melalui detik tersebut dan kagum dengan ketabahan seorang wanita bergelar ibu.

"Pertama kali melihat isteri melahirkan anak, rasa macam tak sanggup nak tengok kepayahan itu. Walaupun mulanya gementar nak tengok proses tersebut, tapi tak sampai hati pula nak tinggalkan Ezzaty seorang diri dalam bilik bersalin.

"Jadi, saya teman dia sehingga semuanya selamat," tuturnya yang berkahwin dengan Ezzaty yang juga pelakon pada 16 Julai tahun lalu.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


RAI ULANG TAHUN KE-28 - INI UCAPAN SWEET UYAINA UNTUK RAJA SHAHIRAN

Pelakon dan pengacara Uyaina Arshad menerusi laman Instagram miliknya telah berkongsi momen menyambut ulang tahun kelahirannya yang ke-28 semalam bersama orang tersayang termasuklah penyanyi Raja Syahiran.

Uyaina turut berkongsi beberapa keping foto sambutan hari jadinya yang diadakan di sebuah hotel di ibu kota. Meraikannya bersama teman-teman kesayangan, Uyaina turut memberikan satu hantaran istimewa ditujukan pada Syahiran untuk tujuan penghargaan.

"Sebelum hari ini berakhir, saya ingin mengucapkan terima kasih kepada jiwa indah ini. Kerana menjadi seorang yang sangat sweet dan manusia paling caring yang saya pernah kenal.

"Saya berterima kasih kerana berkongsi hati emas awak dan saya doakan kebahagiaan dan kejayaan buat awak. Awak memang seorang yang sangat baik.

Klik untuk gambar besar

"Semoga sentiasa berada di dalam pelukan Allah. Dan semoga dapat menjadi anak yang terbaik dalam keluarga. Thank you, Kiev," tulis Uyaina.

Tidak hanya ucapan manis, Uyaina turut 'tagged' nama Instagram Syahiran tepat di hatinya. Hasil tinjauan di ruangan komen, rata-rata wargamaya mendoakan agar pasangan ini bertemu jodoh. Malah, ramai juga yang meminta Uyaina dan Syahiran agar segera berkahwin.

"Eh ada bau nasi minyak laaa,” usik seorang wargamaya. - Semoga kalian bertemu jodoh dan berbahagia berdua," komen seorang wargamaya. - "Wow bersemutlah. Semoga berjodohan dunia akhirat," tulis seorang wargamaya.

"Ada jodoh ni, muka sama cantik saam comel," ujar seorang wargamaya. - "Hancur hati saya my Usu Sakinah dah ada boyfriend," rajuk seorang wargamaya. - "Cepat kahwin!" pesan seorang wargamaya lagi.

Sekitar September lalu, pasangam ini mengakui sedang mengenali hati budi. Terdahulu, dakwaan mengatakan Uyaina dan Syahiran menjalin hubungan timbul selepas mereka sering berbalas komen mesra di laman Instagram.

Menguatkan lagi khabar angin, mereka tampil berdua ke majlis resepsi perkahwinan pelakon Mira Filzah dengan menyarungkan busana sedondon.

www.myartis.com / Sumber & foto: Astro Gempak, Instagram Uyaina Arshad & Raja Shahiran

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RASA SEDIKIT TAK BERKEYAKINAN KEPALA SEMAKIN MEMBOTAK - QUE HAIDAR TANAM RAMBUT

"Umur saya baru masuk 43 tahun, rambut dah mula gugur. Jadi benda tu kadang-kadang buat saya rasa sedikit tak berkeyakinan," demikianlah kata pelakon Que Haidar yang mengambil keputusan untuk melakukan rawatan tanam rambut bagi mengatasi masalah rambut hadapannya yang semakin membotak.

Menurut Que atau nama sebenarnya Tengku Iskhan Shah Tengku Haidar, menginjak ke usia 43 tahun, dia berdepan dengan masalah keguguran rambut. Menerusi laman sosial Instagram, Que turut berkongsi momen sewaktu kepalanya dicukur untuk prosedur rawatan seterusnya.

Jelas doktor yang menjalankan prosedur terbabit, rambut asli Que digunakan dimana rambut pada bahagian belakang ditanam di kawasan-kawasan botak terutamanya di depan dan tengah rambut.

Di platform TikTok pula, Que memuat naik video dengan kepalanya berbalut selepas rawatan menanam rambut selesai. Sementara itu di ruangan komen, kepala botak Que mengingatkan mereka pada wataknya sebagai Ozi Gandum di dalam filem 'Ophilia'.

Untuk makluman, Que Haidar dan isteri, Linda Jasmine, 50, telah berkahwin pada 14 Februari 2009. Pasangan ini dikurniakan dua anak perempuan iaitu Tengku Ratu Haidar dan Tengku Cleopatra Haidar. Linda juga mempunyai seorang anak lelaki yang bernama Qalif Khan, hasil perkahwinan sebelum ini.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELIZAD NAFI RUMAH TANGGA BERMASALAH, MINTA HENTIKAN

"Sebenarnya, sudah setahun pihak terbabit menyebarkan cerita buruk dan tidak betul mengenai saya. Saya hanya bersabar dan berdoa semoga dia akan segera berubah.

"Namun, nampaknya dia masih lagi menyebarkan cerita buruk yang sama. Saya berharap semoga dia muhasabah diri dan meneruskan kehidupannya. Saya juga tidak pernah berhenti berdoa semoga dia dilimpahkan rezeki oleh Allah," kata pelakon Siti Elizad Sharifudin, 31.

Elizad berkata demikian ketika diminta mengulas dakwaan pihak terbabit di laman sosial mengenai rumah tangganya yang dikatakan bermasalah.

Klik untuk gambar besar

Baru-baru ini ada pihak yang pernah bekerja dengan Elizad cuba untuk memburuk-burukkan nama dan rumah tangga beliau. Dek kerana itu, Elizad meminta pihak tersebut supaya berhenti menyebarkan cerita tidak betul itu.

Dalam masa sama, Elizad yang mengetaui siapa dalang yang cuba mencemarkan nama baiknya itu memberitahu rumah tangganya bersama suami, Shamsul Baharin Rahman, 43, tidak mempunyai sebarang masalah dan mereka cukup bahagia bersama hingga hari ini.

"Alhamdulillah, rumah tangga saya bahagia. Saya sendiri tidak tahu dari mana dia mendapat cerita rumah tangga kami bermasalah?

"Saya bertuah kerana bertemu jodoh dengan seorang lelaki yang baik dan bertanggungjawab. Mereka yang rapat dengan saya juga tahu suami saya seorang yang pendiam dan tidak banyak cakap. Jadi, kepada pihak yang dimaksudkan semoga berhentilah menyebarkan fitnah mengenai rumah tangga saya," ujarnya.

Kita tidak tahu hati seorang manusia itu bagaimana. Kadang-kadang kalau tidak buat apa pun masih juga ada pihak yang akan merasa tidak puas hati dengan kita. Bersabarlah Elizad, mungkin ini salah satu cara untuk Allah SWT menguji anda.

Sumber: Harian Metro

Foto: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SEPAKAT TAK HEBOHKAN PERKAHWINAN - MONA ALLEN BIMBANG TAK JADI

"Sebenarnya, kami sepakat untuk tidak hebohkan perancangan ini. Bukan apa, bimbang juga kalau tak jadi, lain pula ceritanya. Jadi, kami putuskan untuk beritahu kepada umum apabila sudah selamat bergelar suami isteri.

"Perhubungan kami sebelum ini bukan satu rahsia. Rakan dan orang sekeliling ramai sudah tahu kami bercinta," kata pelakon drama bersiri Monalisa iaitu Mona Allen, 34, yang bercerita mengenai kisah perkahwinannya dengan aktor Pekin Ibrahim.

Khabar pernikahan Mona dan Pekin menggegarkan dunia hiburan dan mengejutkan banyak pihak kerana ia tidak diketahui ramai. Tambah Mona, dia dan suami memilih untuk bersikap 'low profile'.

Klik untuk gambar besar

"Kami juga jenis tak berapa suka bercerita hal peribadi. Kami tak ambil kisah orang nak kata apa pun. Malah, apabila gambar pernikahan kami tersebar, tak terasa hati pun. Kami positif saja," ujarnya lagi.

Untuk makluman, Mona atau nama sebenarnya, Munna Hafiraneza Allen dan Pekin atau nama sebenarnya, Mohd Iznan Ibrahim selamat bernikah pada 7 Disember tahun lalu.

www.myartis.com / Sumber & foto: Harian Metro & Instagram Mona Allen

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WAN SHARMILA DILANTIK JADI IKON MISI BANTUAN SYRIA: "INI PENGALAMAN PERTAMA SAYA..."

Pelakon Wan Sharmila mengakui berasa teruja apabila dilantik menjadi ikon Winter Mission 3.0 yang berperanan dalam usaha menyalurkan bantuan kepada golongan kurang bernasib baik di Syria.

Wan Sharmila atau lebih dikenali dengan panggilan Lala diberikan kepercayaan untuk mengggalas tugas sebagai ikon bagi sebuah projek sukarelawan.

"Saya memang tidak pernah terlibat dengan sebarang bentuk aktiviti sukarelawan seperti ini. Ini merupakan pengalaman pertama saya. Saya harap usaha ini menjadi salah satu sumbangan yang boleh saya berikan kepada masyarakat.

"Pada masa sama, ia juga memberi satu rasa kepuasan buat diri sendiri juga apabila kita dapat membantu dan memberi kegembiraan kepada orang di luar sana," katanya.

Klik untuk gambar besar

Terdahulu, menerusi sebuah entri di Instagram, Lala turut berkongsi pengalamannya sebagai ikon apabila berkunjung ke sebuah kediaman yang dihuni pelarian Syria.

Menurut Lala, ia merupakan satu pengalaman yang cukup bermakna apabila dia dapat mendekatkan diri dan menyelami sendiri nasib insan yang kurang bernasib baik.

"Apabila kita pergi berjumpa mereka sendiri, sebenarnya banyak pengajaran yang kita boleh ambil. Mereka mengajar kita agar jangan terlalu selesa dengan apa yang kita miliki. Saya jadi seronok dan jadi lebih tenang bila mula terlibat dengan aktiviti sukarelawan sebegini," ujarnya.

Menurut Lala lagi, jika diberi peluang, semestinya dia mahu menyertai misi kemanusiaan di negara terlibat.

"Sebelum ini tengok kisah Ardell Aryana dan Nadzmi Adhwa ke Syria. Bila tengok tu rasa bimbang juga bila memikirkan soal keselematan. Cuma, pada masa sama saya teruja juga jika dapat pergi ke sana merasai pengalaman sendiri beri bantuan.

"Semalam pergi melawat pelarian Syria di sini je pun dah cuba kawal diri untuk tidak menangis. Maklumlah, saya ini hati tisu. Kalau dapat merasa ke negara mereka, tak tahulah apa jadi," ceritanya.

www.myartis.com / Sumber & foto: Astro Gempak & Instagram Wan Sharmila

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALI XPDC AKUI KINI GOLONGAN ASNAF - SUDAH LEBIH SETAHUN TIDAK BEKERJA

Penyanyi, Ali XPDC yang sudah lebih setahun tidak bekerja dan tiada sebarang pendapatan itu mengakui dia kini adalah golongan asnaf. Ali atau nama sebenarnya Mohd Ali Ismail, 53, berkata, dia kini menerima bantuan sebanyak RM600 dari Lembaga Zakat Selangor (LZS).

"Syukurlah LZS banyak membantu saya dan keluarga untuk meneruskan hidup kami. Terima kasih banyak-banyak," katanya yang dirawat di Pusat Perubatan Universiti Malaya (PPUM), di sini, kerana mengalami masalah semput dan lemah jantung sejak 2 September lalu.

Ali berkata, dia juga bersyukur kerana kos rawatan di PPUM itu turut ditanggung pihak LZS. Ali mengakui sejak penularan Covid-19 dan sukar untuk bekerja, dia membuang rasa malu untuk meminta bantuan termasuk menerusi laman sosial kerana memang amat terdesak.

"Kalau nak harapkan saya memang tak ada duit nak membayarnya. Saya ucapkan berbanyak-banyak terima kasih kepada pihak LZS, individu dan peminat yang banyak menghulurkan bantuan kepada saya," ujarnya yang mempunyai lima anak yang masih belajar.

Klik untuk gambar besar

Dalam pada itu, Ali juga gagal menjalani pemeriksaan Magnetic Resonance Imaging (MRI) di PPUM semalam kerana mengalami kesukaran bernafas: "Proses itu separuh jalan saja. MRI semalam saya tak lepas. Sekejap sangat. Saya tak tahan bernafas kat dalam itu.

"Jadi saya kenalah buat temujanji semula dengan doktor selepas ini pada masa lain. Apapun, alhamdulillah saya dah boleh balik petang ini dan berehat di rumah," jelasnya.

Ali mula mengalami masalah semput sejak hujung Ogos lalu. Dia kemudian membuat pemeriksaan di PPUM sebelum ditahan di wad untuk rawatan lanjut pada 2 September lalu.

Malam tadi, satu majlis bacaan Yassin dianjurkan golongan rockers era 1990-an yang dipimpin Ustaz Zulkefli Hamat bagi mendoakan kesembuhan Ali.

"Terima kasih kepada semua sahabat-sahabat saya dengan bacaan Yassin semalam. Pagi ini saya rasa lapang sangat kerana berkat doa semua," tuturnya.

Pada 26 Mac tahun lalu, Ali pernah melecur 30 peratus di tangan dan muka selepas disambar api ketika membakar sampah di rumahnya. Penderitaannya mendapat perhatian ramai pihak termasuk Ahli Dewan Undangan Negeri (Adun) Sementa, Dr Daroyah Alwi yang hadir menyerahkan bantuan bagi meringankan bebannya.

Daroyah turut membantu Ali mendapatkan bantuan dari LZS bagi menampung perbelanjaan mendapatkan rawatan selain kehilangan pendapatan akibat Perintah Kawalan Pergerakan (PKP) lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEKOTAK ROKOK TAK SAMPAI 2 HARI - NAZIM CUBA LAWAN KEBIASAAN MEROKOK

Pelakon Nazim Othman menerusi satu entri yang dimuat naiknya dilaman Instagram telah memberitahu yang dia kini sedang cuba untuk berhenti merokok. Jelas Nazim jujur, dia lazimnya akan menghabiskan sekotak rokok tidak sampai dua hari. Kata pelakon 'Cindai' ini juga, dia sedang cuba untuk berubah demi masa depan yang lebih baik.

"Kempen Bebas Rokok. Selalunya, sekotak rokok dalam tangan saya tak sampai dua hari dah habis, tapi Alhamdulillah ini hari kedua saya melawan kebiasaan merokok yang tak berfaedah tu.  What past is already behind me. There's nothing I can do to rewrite how I've lived my life earlier. Saya cuma ada waktu sekarang untuk berubah demi masa depan yang lebih baik.

"Doakan saya istiqamah ya? Terima kasih. (All the best to everyone out there who's striving to live a healthy lifestyle. Kalau niat kita baik, Allah mesti tolong permudahkan)," tulis Nazim panjang lebar.

Terdahulu, Nazim sebelum ini disahkan mengidap ketumbuhan di bahagian otaknya pada Mac 2015. Selepas membuat pendedahan mengenai penyakitnya itu, Nazim pernah memuat naik gambar serta video pembedahan di kepalanya di Instagram.

Klik untuk gambar besar

www.myartis.com / Sumber & foto: Media Hiburan & Instagram Adi Putra

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAKAI 'DRESS' SEKSI DI MAJLIS KAHWIN - NADIA BRIAN TERIMA TEGURAN, KOMEN 'NAKAL'

Penampilan pelakon Nadia Brian sering kali menjadi buah mulut netizen yang beranggapan pemilihan pakaiannya keterlaluan dan menjolok mata, sejak kembali solo.

Terkini, nama Nadia Brian kembali hangat diperkatakan selepas dia memuat naik video dimana dia menggayakan busana serba putih dengan bahagian baju bercorak kain renda mendedahkan bahagian dada dan pinggang, menerusi aplikasi TikTok miliknya baru-baru ini.

Dalam video tersebut, memaparkan Nadia sedang sibuk menari dengan pakaian yang menjolok mata itu. Difahamkan, Nadia menggayakan busana tersebut ketika menghadiri majlis perkahwinan pengarah filem, Imran Sheik di Hotel The St. Regis Kuala Lumpur semalam.

Perkongsian Nadia atau nama sebenarnya Nadia Najwa Mohamed Rashidi, 31, itu mengundang kecaman dan menimbulkan rasa kurang senang netizen dengan penampilannya itu.

Klik untuk gambar besar

Malah, kata mereka, pada bahagian leher pakaian itu juga dilihat seperti cangkuk pakaian dalam wanita sekali gus membuatkan busana tersebut kelihatan pelik.

Diruangan komen, rata-rata netizen meluahkan rasa terkejut dengan pemakaiannya serta meminta pelakon itu segera bertaubat. Dalam pada itu, ada segelintir netizen memberikan teguran buat pelakon itu serta mendoakan agar diberikan hidayah.

Bukan itu sahaja, ruangan komen itu juga dipenuhi dengan komen nakal daripada kaum lelaki. Sebelum ini, Nadia juga pernah dikecam warganet selepas menggayakan pakaian berwarna merah jambu yang menonjolkan bentuk payudara miliknya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MISHA OMAR BERSYUKUR PELUANG DAPATKAN ANAK KEDUA ADALAH BESAR

Baru-baru ini, penyanyi Misha Omar telah melakukan ujian hormon Anti-Mullerian (AMH) bagi mengetahui tahap kesuburannya sebelum meneruskan rawatan yang sesuai dalam usaha mendapatkan zuriat. Berkongsi hasil keputusan ujian tersebut, Misha, 39, meluahkan rasa syukur apabila peluang untuk mendapatkan zuriat kedua adalah besar.

"It was a great session with Dr Azrai. I tak pernah balik dengan 'awan' yang banyak di kepala setiap kali berjumpa. Jadi terima kasih kerana menenangkan saya. Apa yang saya boleh cakap ialah saya bersyukur kerana peluang untuk mendapatkan baby agak besar di situ. Jadi the next one to have a test untuk suami saya pula, Jumaat depan. Doakan ya," katanya.

Penyanyi lagu 'Tanpa Rela' ini turut kelihatan sebak ketika menzahirkan ucapan terima kasihnya atas setiap doa positif yang diberikan peminat. Terdahulu, Misha menggunakan hashtag #menjejakkhadeja yang kini dalam usaha mendapatkan anak kedua.

Klik untuk gambar besar

"Saya nak ambil peluang ini untuk mengucapkan terima kasih buat anda semua yang menghantar ucapan mendoakan saya. Masa riviu keputusan AMH pun saya nangis juga sebab saya bersyukur atas apa keadannya, saya bersyukur sangat. Jadi terima kasih kepada anda semua yang bersama-sama dengan saya dalam journey untuk menjejak Khadeja," ucap Misha menerusi Insta Stories.

Bintang berusia 39 tahun itu sudah memulakan rawatan kesuburan di sebuah pusat perubatan dengan melakukan prosedur pertama iaitu ujian (AMH). Langkah itu dibuat bagi mengetahui tahap kesuburannya sebelum meneruskan rawatan sesuai.

Untuk makluman, Misha mempunyai seorang anak angkat lelaki, Muhammad Adam Emir yang kini sudah berusia 15 tahun. Misha mendirikan rumah tangga dengan juruterbang, Firros Ezzwan Rosly pada 2 Mei 2014 dan mereka dikurniakan cahaya mata bernama Muhammad Idris Ezzwa, 5.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INI WAJAH BAKAL SUAMI PUTERI AISHAH

"I promise to remember that neither one of us is perfect.. but will strive to remind myself of the ways we are perfect for each other," demikian tulis pelakon Puteri Aishah yang kini mendedahkan wajah bakal suaminya dengan memuat naik sekali lagi foto 'pre-wedding' namun kali ini konsep yang lebih santai.

Melihat pada foto yang dikongsikan, Aishah dan bakal suami tampil sedondon dengan busana ringkas berwarna putih. Menjengah ke ruangan komen, rata-rata peminat mendoakan kebahagiaan pasangan ini dan berharap agar majlis perkahwinan kelak akan berjalan dengan lancar dan sempurna.

Sebelum ini, Aishah ada mengumumkan bahawa dia bakal mengakhiri zaman bujangnya, tidak lama sahaja lagi bersama lelaki pilihan yang juga seorang usahawan berusia 28 tahun pada bulan ini. Pelakon filem 'Pulang' ini juga ada memuat naik foto 'pre-wedding' di media sosial Instagram miliknya untuk tatapan peminat.

Menerusi kenyataan kepada media, Puteri mengakui foto-foto tersebut merupakan salah satu persiapan bagi menghadapi hari bahagianya namun tidak mahu terlalu berkongsi dengan lebih lanjut tentang siapakah jejaka yang telah bertakhta di hatinya itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BERDOA UNTUK LEBIH KUAT, DEMI SUAMI" - ASHIRA REDA DENGAN UJIAN

"Apa yang pasti, suami saya belum sihat sepenuhnya lagi. Empat jari kaki sebelah kirinya sudah tiada, luka kesan daripada pembedahan itu yang masih belum baik. Berkemungkinan, selepas ini ibu jari kaki kirinya pula akan dibuang kerana sudah hitam.

"Bagaimanapun, Bad kini sudah dibenarkan pulang ke rumah, tetapi selang sehari perlu berulang ke klinik untuk mencuci luka di kakinya dan dia juga perlu sentiasa makan ubat.

"Suami kini, memang terpaksa bergantung kepada tongkat sahaja untuk dia berjalan, badannya sudah semakin susut berikutan kurang selera makan.

"Kami kini sedang menantikan temu janji seterusnya daripada pihak hospital. Baru-baru ini, kami ada ke hospital tetapi diminta menunggu dahulu," kata penyanyi Ashira dimana dia dan suaminya yang juga anggota kumpulan Indigo, Badrul Izhan Yeop Abdullah atau Bad, 46, akur dengan ujian yang menimpa mereka.

Klik untuk gambar besar

Kehidupan di dunia ini penuh dengan ujian. Namun, setiap dugaan yang datang itu diakui perlu ditempuh dengan penuh kesabaran dan reda. Biarpun belum sempat mengecap kemanisan alam berumah tangga.

Masakan tidak, selepas dua minggu diijabkabulkan pada 11 Mac lalu, Bad dimasukkan ke Pusat Perubatan Universiti Malaya (PPUM) bagi menjalani pembedahan memotong satu jari kaki kiri yang luka akibat penyakit diabetes dihidapinya.

Bagaimanapun, Bad sekali lagi dimasukkan ke PPUM pada 9 Mei lalu. Namun, kali ini tiga jari kaki sebelah kirinya pula terpaksa dipotong untuk mengelakkan bakteria merebak ke ibu jari kaki. Ujian terhadap Bad tidak terhenti di situ saja apabila ibu jari kakinya juga kemudian, perlu dipotong akibat gangren.

Menurutnya, ujian yang terpaksa mereka berdua lalui cukup berat, namun dia perlu kuat demi suaminya itu. Ujarnya, Bad perlukan sokongan semangat yang padu daripada keluarga.

Kata Ashira, suaminya juga tidak pernah menunjukkan tanda putus asa meskipun, dia tahu yang jauh di sudut hati suaminya pasti terselit sedikit kekecewaan kerana perlu menanggung kesakitan itu.

Malah katanya, Bad juga sering meminta maaf kepadanya kerana terpaksa mengharungi semua ujian itu di awal perkahwinan mereka yang masih baharu dibina.

"Setakat ini, suami saya tidak pernah menunjukkan kekecewaan mahupun kesedihannya. Tapi, saya tahu dia memendam rasa sedih, kecewa dan pada masa sama terpaksa menahan sakit.

"Sebagai manusia biasa, saya akui ada ketika berasa tertekan juga lebih-lebih lagi, kami baharu saja berumah tangga. Boleh dikatakan, kami belum sempat pun merasai kemanisan perkahwinan.

"Sesekali timbul juga pertanyaan dalam hati saya, kenapa seberat ini ujian yang diberikan untuk kami. Malah, ada masanya timbul juga rasa kecewa.

"Tapi saya perlu reda kerana semua itu sudah tertulis dan Allah adalah sebaik-baik perancang. Saya kini hanya mampu berdoa untuk lebih kuat, demi suami," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMI CIPTA STAIL SENDIRI - NABILA HUDA SANGGUP HABISKAN 70 PERATUS GAJINYA

Pelakon Nabila Huda menerusi laman Instagram miliknya telah mendedahkan dia melakukan persiapan sebulan awal untuk program terbaharu bersama Astro Warna iaitu 'The Masked Singer Malaysia'.

Menurut Nabila atau lebih mesra dipanggil Abil, 36, dia seorang yang cerewet justeru tidak suka untuk berfikir dan melakukan kerja di saat akhir.

"Semua orang tahu saya kalau kat drama atau filem memang tak suka makeup dan kebanyakan karakter saya mesti naked face saja.. Tapi bila saya jadi pengacara atau juri, saya mesti go all out dan saya akan cipta stail sendiri.

"Buat research dan sepakat dengan team yang saya percaya dorang boleh tunaikan setiap permintaan. Untuk #themaskedsingermalaysia special sikit kali ni, saya dan my team dah buat persiapan sebulan awal.

Klik untuk gambar besar

"Baju saya custom dan dah siap dengan mood board. Jadi, semua dah rancang dan tersusun dengan baik sebab I'm very fussy (cerewet) dan benci nak kena fikir saat akhir sebab boleh jadi marah.

"Tapi bukan fussy sejenis yang buat orang benci tau. Fussy sejenis yang kena sempurna macam pemilihan jenis kain, style rambut, lipstik dan lain-lain," katanya di Instagram (IG).

Tambah anak kepada penyanyi Amy Search ini dia memilih kelainan dengan mencabar diri untuk menggayakan busana yang berwarna terang.

"Jadi untuk program ini saya buat keputusan untuk buat oversize suit tetapi dengan warna yang berbeza iaitu striking colours. Saya tak penah percaya dengan warna yang terang tetapi untuk kali ini tak salah untuk buat percubaan dan serius, saya jatuh cinta! Yang buat look and style tu strong adalah rambut , makeup dan perhiasan," tulis Abil.

Dalam pada itu, pelakon drama 'Kamar Kamariah' itu mendedahkan dia sanggup menghabiskan 70 peratus bayaran yang diterima untuk penampilan dari kepala sampai ke hujung kaki.

"Secara jujurnya, saya tak boleh orang lain tentukan untuk apa yang saya nak pakai atau nak kena mengharap orang siapkan. Saya sanggup habiskan duit untuk pastikan saya selesa dengan apa yang saya mahukan.

"Dari baju shooting sampailah apa saja saya akan habiskan selalunya 70 peratus dari gaji. Saya tahu gila kan? Tapi itulah kebenaran mengenai saya.

"Tak kira lah kerja apa pun saya mesti bagi sepenuh hati, jiwa, wang dan komitmen kerana ini adalah kerjaya saya. Saya memilih ini dan saya sangat menyukai pekerjaan saya," ujarnya lagi.

Dalam 'The Masked Singer Malaysia', Abil bersama Datuk Aznil Haji Nawawi, Michael Ang, Raja Azura, Remy Ishak, Ella Aminuddin, Zizan Razak, Ramona Zam Zam dan Angah Raja Lawak diberi penghormatan untuk menduduki kerusi juri tetap. Manakala, Datuk AC Mizal yang merupakan pengacara tersohor menggalas tugas sebagai hos.

www.myartis.com / Sumber & foto: Astro Gempak & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::